PRVI POZIVI VEĆ U DECEMBRU | Timočke\nPRVI POZIVI VEĆ U DECEMBRU\ndec. 02 DRUŠTVO, EKONOMIJA, VESTI no comments\nNEGOTIN – Poljoprivrednici će uskoro, posle par godina čekanja, moći da svojim projektima konkurišu za sredstva iz IPARD fondova, nakon poslednje revizije Evropske unije o ispunjenosti uslova Srbije, koja se očekuje ovih dana. Kako navode stručnjaci svi nedostaci su otklonjeni, a uslovi ispunjeni, pa bi prvi poziv za podnošenje zahteva za korišćenje sredstava iz IPARD fondova, mogao da usledi već tokom decembra.\n-Prvi javni poziv će biti za korišćenje IPARD fondova za investicije u fizička sredstva na poljoprivrednim gazdinstvima i investicije u preradu i marketing poljoprivrednih proizvoda. Obe vrste podsticaja se mogu iskoristiti u sektorima proizvodnje mleka, mesa, voća i povrća i ostalih useva, kao što su žitarice i uljane kulture. Sredstva se mogu iskoristiti za nabavku opreme i priključnih mašina, traktora do 100kw, podizanje i opremanje objekata koji se koriste u proizvodnji i preradi mleka, mesa,voća, povrća i ratarskih useva. Jedno gazdinstvo može iskoristiti sredstva u visini od 5.000 do 1,5 miliona evra – kaže tehnolog Zorica Petkanić iz Poljoprivredne savetodavne stručne službe Negotin.\nSam postupak sprovođenja IPARD programa odvija se u tri faze, od podnošenja zahteva sa potrebnom dokumentacijom, preko kancelarijske i terenske kontrole ispunjenosti uslova koju vrši Uprava za agrarna plaćanja i odobrenje projekta, do realizacije projekta, podnošenja Zahteva za isplatu sredstava, kontrole od strane Uprave da li je investicija realizovana u skladu sa zakonom i isplate sredstava poljoprivredniku.\n„Ono što je važno napomenuti je to da poljoprivrednik ne sme da krene sa realizacijom investicije pre nego što mu Uprava za agrarna plaćanja ne odobri projekat. Poljoprivredno gazdinstvo kada konkuriše mora da ispuni nacionalne standarde u pogledu registracije poljoprivrednog gazdinstva, dobrobiti životinja i zaštite životne sredine, zdravstvene bezbednosti hrane i hrane za životinje, kao i načina obeležavanja i registrovanja životinja, a sama investicija mora da ispuni EU standarde. Važno je i to da poljoprivrednik mora da koristi investiciju u skladu sa namenom najmanje pet godina od trenutka isplate projekta, a u tom period su moguće kontrole od strane Uprave za agrarna plaćanja i komisije EU”, pojašnjava proceduru Zorica Petkanić iz PSSS Negotin.\n← NEZAPOSLENI:’’IZGUBLJENI’’ U METODOLOGIJI I STATISTICI\nSTANARI IT CENTRA VEĆ PRIVREĐUJU →


Izmene i dopune zakona o upravljanju otpadom do 20. septembra | Zeleni dijalog\nZelena poslanička grupa · 18/09/2013 · Zeleni dijalog\nIzmene i dopune zakona o upravljanju otpadom do 20. septembra\nZakon o izmenama i dopunama Zakona za upravljanje otpadom trebalo bi da bude završen do 20. septembra i da se 1. oktobra nađe na javnoj raspravi, izjavio je danas državni sekretar Ministarstva energetike, razvoja i zaštite životne sredine Srbije Dejan Novaković.\n“Javna rasprava će trajati najmanje dve nedelje, nakon toga zakon ide u vladu i očekujemo da se nađe u Skupštini na redovnom jesenjem zasedanju”, rekao je Novaković novinarima nakon okruglog stola “Reciklaža – nova industrijska grana”.\nNovine koje će taj zakon doneti su, prema njegovim rečima, osiguranje naplate eko taksi, čime će se osigurati redovan priliv novca u budžetski fond, kao i kategorizacija onih koji učestvuju u upravljanju otpadom.\n“Kategorizacija sakupljača, prevoznika i skladištara do krajnjih korisnika, odnosno reciklera, smanjiće korupciju u svakom od tih segmenata, i postaviti jasna pravila o tome ko može da bude operater čitavog sistema”, istakao je Novaković.\nZakon bi, kako je dodao, trebao da omogući nove oblike saradnje u okviru privrednih društava, kao što su privatno-javna partnerstva.\n“Novine su minimalne u odnosu na ono što mi tek očekujemo, mi kao država omogućavamo novu granu koja praktično nije razvijena u Srbiji”, ocenio je Novaković.\nOn je posebno istakao uvodjenje finansijske kontrole tokova koji postoje u upravljanju otpadom i zapošljavanje onih koji se danas nalaze u sakupljačkoj mreži, a ima ih kako je naveo oko 30.000.\n“Njihovim uključivanjem u sistem i udruživanjem u zadruge, ili neki drugi oblik koji dozvoljava zakon o privrednim društvima, i onemogućavanjem plaćanja na ruke, već preko računa, povećaće se naravno i prihod u budžet”, rekao je državni sekretar.\nKako je naveo, zakon o zaštiti životne sredine predvidja uvodjenje budžetskog fonda koji će početi da funkcioniše 1. januara 2014. godine, nad kojim će kontrolu imati Ministarstvo eneretike, razvoja i zaštite životne sredine.\nfotografija preuzeta sa wikimedia.org\n“Svakog trenutka ćete znati koliko se para nalazi u njemu, na osnovu taksi i naknada koje postoje. Sada nemamo nikakvu kontrolu, mi znamo koliko odlazi na takse, koliko se uliva u budžet, ali nažalost pošto priliv u budžet nije na nivou očekivanog ne možete dovoljno jasno znati da li ćete prilikom raspisivanja konursa imati dovoljno para”, objasnio je Novaković.\nU Srbiji se, prema njegovim rečima, “reciklira sve”, a najveći potencijal je u preradi električnog otpada i u preradi guma.\n“Vrlo malo toga se ne reciklira, zvanično neko će vam reći da se 50 odsto ne reciklira, ali nezvanično ima dosta divljih postrojenja”, rekao je Novaković.\nSavetnik predsednika Privredne komore Srbije Siniša Mitrović kazao je da u Srbiji postoji milijardu evra vredno tržište sekundarnih sirovina, a procenjuje se da u sivoj zoni postoji još 500 miliona evra.\nMitrović je naveo da u Srbiji 2.200 komapnija posluje u tom sektoru sa 50.000 zaposenih, a da postoji 2.000 ilegalnih otpada i 30.000 individualnih sakupljača.


Pozorišna predstava ,,POREMEĆENI” – OEK Sinergija\nHome » Aktivnosti » Pozorišna predstava ,,POREMEĆENI”\n📣 Pozorišna grupa BMK Kosovska Mitrovica je izvela 12. predstavu “Poremećeni”. Ono što karakteriše ovu predstavu je forum teatar gde su glumci razgovarali sa publikom o osećaju odbačenosti i stigmi koja postoji kod ljudi koji imaju određene mentalne probleme.\n🎭 Glumačka ekipa sastavljena od Anđeline Spasić, Nevene Petronijević i Branislava Stankovića je uverljivo predstavila probleme sa kojima se suočavaju ljudi koji boluju od određenih mentalnih problema – bipolarnog poremećaja, emotivnog razdora i hipohondrije. Publika je na trenutke mogla da se nasmeje, ali je opšti utisak bio da se na mentalno zdravlje i dalje ćuti. Forum teatar je deo kampanje “Jesi okej?”, koju podržava CARE Balkans. Zahvalni smo Centru građanske energije (NVO Aktiv) na ustupljenoj sali i tehničkoj podršci pri realizaciji predstave.\nDvanaesti edukativni trening →


Tegeltija oslobođen disciplinske odgovornosti\nMilan Tegeltija, predsjednika VSTV-a\nPrvostepena diciplinska komisija Visokog sudskog i tužilaškog vijeća (VSTS) BiH odbacila je tužbu Kancelarije disciplinskog tužioca protiv predsjednika VSTV-a Milana Tegeltije, kao i prijedlog za njegovo privremeno udaljavanje sa ove dužnosti, saopšteno je iz VSTV.\nProtiv ove odluke može se izjaviti žalba drugostepenoj disciplinskoj komisiji VSTV-a u roku od osam dana od dana prijema odluke.\nKancelarija disciplinskog tužioca VSTV podnijela je 31. maja disciplinsku tužbu protiv sudije Osnovnog suda u Banjaluci i predsjednika VSTV-a Milana Tegeltije zbog disciplinskog prekršaja iz Zakona o VSTV-u, te zatražila da on bude udaljen sa dužnosti do okončanja disciplinskog postupka.\nTegeltija je objavio da odlazi na odmor.\nTužba je podnesena zbog susreta tuženog sa Nerminom Aleševićem o kojem su mediji izvještavali prethodnih dana, saopšteno je tada iz VSTV-a.\nTegeltiju Kancelarija disciplinskog tužioca tereti da je počinio disciplinski prekršaj propisan Zakonom o VSTS-u BiH, a odnosi se na "bilo kakvo drugo ponašanje koje predstavlja ozbiljno kršenje službene dužnosti ili dovodi u pitanje povjerenje javnosti u nepristrasnost i kredibilitet sudstva".\nTegeltija je u svojstvu svjedoka postupajućem tužiocu Tužilaštva Bosne i Hercegovine dao izjavu povodom afere zabilježene na video snimku.\nU prošlu srijedu se nekoliko stotina građana okupilo na protestu ispred zgrade pravosudnih institucija BiH, a protest je organizovan nakon što su mediji objavili da je predsjednik Visokog sudskog i tužilačkog vijeća (VSTV) BiH Milan Tegeltija navodno uzimao mito.


Predsednik Demokratske stranke vojvođanskih Mađara Andraš Agošton smatra da je zasad još teško bilo šta rećii o mogućoj koaliciji mađarskih stranaka jer, kako je rekao, prvo treba analizirati šta je ostvareno od koncepcije o autonomiji koju je na poslednjim izborima zastupala Mađarska koalicija. – Pored toga, treba proceniti da li mađarske stranke zajednički mogu da učine nešto da bi se ostvarilo ono što dosad nije – rekao je Agošton i dodao da ukoliko stranke konstatuju da zajednički na tom planu ne mogu ništa da urade, da onda „stvaranje koalicije ne treba forsirati“.\nČelnik Demokratske zajednice vojvođanskih Mađara Aron Čonka kaže da „nije isključeno“ ni da bi uskoro mogla da bude formirana „nekakava koalicija, prvenstveno sa mađarskim strankama“. – U političkoj situaciji koja vlada u zemlji, pravo mađarsko udruživanje bi bilo veoma potrebno, što naravno isključuje da postanemo nečiji privezak – rekao je Čonka. Prema njegovim rečima, raniji poziv DZVM-a za održavanje petostranačkog skupa „još uvek živi“. Dodao je da se sastanku, planiranom da bude petostranački i koji je održan u Bečeju, jedino SVM nije odazvao.- Na sastanku smo takođe ponudili stranci koja je izostala da nam se pridružii da se zajednički borimo za naše ciljeve. Taj poziv živi još i danas, ali odgovor dosad nije stigao. Lopta je u dvorištu SVM-a – konstatovao je predsednik DZVM-a.\nPredsednik Građanskog saveza Mađara Laslo Rac Sabo udruživanje smatra ispravnim, ali dodaje da ono ne može da predstavlja ono što i dosad, odnosno jednu virtuelnu koaliciju za sakupljanje glasova. On rekao da je GSM zainteresovan za koaliciju jedino ukoliko je ona zaista zainteresovana za udruživanje i ako pošteno odradi dogovoreno. Rac Sabo je rekao i da bi koalicija mogla da bude samo mađarska, ali da bi eventualno mogla da se uspostavi i sa drugim manjinskim strankama.\nDirektor stranke Pokret mađarske nade Đula Laslo ocenio je da je izborna koalicija pet stranaka vojvođanskih Mađara tek stvar budućnosti. Njeno uspostavljanje, prema rečima Lasla, ne zavisi od njegove stranke, od DZVM-a, DSVM-a ili GSM-a, jer „uslove uvek diktira najjača strana“ i zbog toga na pitanje koalicije odgovor treba da da SVM – kazao je direktor Pokreta mađarske nade, navodeći i da taj pokret ne odbija ideju svemađarske koalicije.\nYou are here Srpski sadržaj Hoće li biti koalicije mađarskih stranaka?


EU: Grčki predlog – dobra polazna osnova\nLista planiranih reformi koju je sinoć poslala Vlada Grčke kreditorima u “dovoljnoj meri su sveobuhvatne i mogu poslužiti kao validna polazna osnova”, izjavio je jedan zvaničnik Evropske komisije za Asošijeted Press (AP) pod uslovom da mu se ne navodi ime “zbog osetljivostipregovora”.\nSet predloženih mera, poslat neposredno pred isticanje roka, treba da odobre Evropska Unija i Međunarodni monetarni fond (MMF) da bi se omogućilo produženje programa isplate pomoći Grčkoj u naredna četiri meseca.\nOvaj evropski zvaničnik je kazao da je Evropska komisija “veoma ohrabrena snažnom posvećenošću (grčke vlade) da se bori protiv izbegavanja plaćanja poreza i korupcije. On je dodao da slanju predloga grčke vlade “prethodila konstruktivna razmena mišljanja prošlog vikenda između grčkih vlasti i predstavnika Komisije i drugih institucija”.\nJeren Dijselblen, predsednik Evrogrupe, kazao je za AP da grčki predlog u ovom trenutku razmatraju nadležne institucije, dodajući da ukoliko Evropska komisija, Evropska centralna banka i Međunarodni monetarni fond pozitivno ocene plan, onda će popodne biti održana telefonska konferencija ministara finansija evrozone.\nOn je izrazio nadu da bi današnji razvoj događaja mogao da “doprinese obnovi poverenja između svih strana i pomogne oporavku grčke ekonomije”.\nJutros su akcije na grčkim berzama skočile za 6,4 odsto zbog naznake pozitivnog raspleta.


Jestivo ulje u Srbiji kvalitetno i bezbedno - PKS-RPK Novi Sad\nJestiva ulja na domaćem tržištu su kvalitetna i bezbedna, a proizvodnja u Srbiji je u potpunosti u skladu sa HCCP standardima, pokazali su rezultati petogodišnjeg istraživanja Poljoprivredne inspekcije, izjavio je Nenad Vujović, načelnik Sektora poljoprivredne inspekcije u Ministarstvu poljoprivrede i zaštite životne sredine.\nU istraživanju je ispitano 15 uzoraka od devet proizvođača, samo jedan uzorak nije odgovarao kvalitetu, dok je kod dva uzorka problem bio u deklaraciji na kojoj nije bilo navedeno do kog roka je najbolje upotrebiti proizvod, rekao je Vujović u Privrednoj komori Srbije (PKS) na sastanku posvećenom kvalitetu i bezbednosti jestivog ulja na domaćem tržištu.\nGeneralni zaključak je da su ulja bezbedna, da je to namirnica koja ima jako malo rizika po bezbednost. U skladu sa tim ćemo koncipirati I buduće kontrole u petogodišnjem plan, rekao je Vujović.\nOn je naglasio da predmet njihovog interesovanja nije bila samo velika industrija koja zauzima oko 95 odsto tržišta već i mali proizvođači ulja, oni koji se bave proizvodnjom hladno ceđenog ulja, pa će akcenat i budućih analiza biti podjednako obuhvatan, navodi se u saopštenju PKS.\nU našoj zemlji posluje pet fabrika koje se bave proizvodnjom ulja, a godišnja proizvodnjaÂ kreće se između 150.000 I 180.000 tona, rekla je Saška Biorčević, savetnik u Udruženju za poljoprivredu PKS. Srbija je najveći proizvođač uljarica u regionu i predstavlja sirovinsku bazu za sve zemlje regiona.\nDomaće tržište zadovoljavaju količine od 80.000 tona dok se izvoz kreće između 50.000 i 80.000 tona, najviše se izvozi u zemlje regiona – Bosnu i Hercegovinu, Crnu Goru, Makedoniju, Hrvatsku, Sloveniju, kao i u druge države EU, dodaje se u saopštenju.\nPokrajinski sekretar za poljoprivredu, vodoprivredu i šumarstvo dr Vuk Radojević juče je na Tari otvorio Zimski seminar farmera i…


Skupština Kosova u ponedjeljak o demarkaciji sa Crnom Gorom\nPremijer Kosova Isa Mustafa odlučio je da se ratifikacija zakona o demarkaciji granične linije Kosova i Crne Gore stavi na dnevni red sjednice Skupštine u ponedeljak, 8 maja, saopšteno je danas iz njegovog kabineta.\nOdluka je donijeta nekoliko sati poslije odluke predsjedništva Skupštine Kosova da u srijedu sazove vanrednu sjednicu Skupštine na kojoj će se razmotriti zahtjev za izglasavanje nepovjerenja Vladi Kosova.\nOdluci Mustafe je prethodio telefonski razgovor sa zamjenikom pomoćnika američkog državnog sekretara Brianom Hoyt Yee, navodi se u saopštenju.\nTokom razgovora, koji se odnosio na aktuelnosti na Kosovu, posebno se razgovaralo o potrebi procesuiranja zakona o demarkaciji sa Crnom Gorom.\nU ponedeljak će se održati sjednica Vlade i odmah poslije toga prijedlog zakona će biti dostavljen Skupštini Kosova.\nPremijer Kosova prema Ustavu, zakonu o vladi i poslovniku o radu Skupštine Kosova ima pravo da zatraži hitno sazivanje sjednice Skupštine Kosova i njeno održavanje istog dana kada se podnese zahtjev.


Tabloidi ponovo o “zauzimanju” i “osvajanju” severa Kosova i Metohije - Radio Kosovska Mitrovica\nTabloidi ponovo o “zauzimanju” i “osvajanju” severa Kosova i Metohije\n18. April 2022, 17:49\n“‘ALBANCI SE NAORUŽAVAJU’ Stiglo HITNO UPOZORENJE: Žele nasilno da zauzmu sever Kosova!” – naslov je teksta koji je objavio portal Srbija danas.\n“Hitno upozorenje”, kako je to kvalifikovao ovaj portal, stiglo je od predsednika Odbora za KiM Skupštine Srbije, Milovana Drecuna.\nIdentičan tekst preneo je i Informer, sa nešto izmenjenim naslovom: Drecun: “Cilj naoruzavanja na KiM je nasilno osvajanje severa Kosova i Metohije!”.\nOvo, međutim, nije prvi put da tabloidi objavljuju vesti o navodnom “zauzimanju”, “napadu” i “osvajanju” severa Kosova i Metohije, a gotovo uvek pozivajući se na nezvanične tvrdnje, anonimne izvore ili pojedinačne izjave, te na osnovu informacija za koje se kasnije ispostavi da su neistinite.\nSkretanje pažnje sa afera vlasti, širenje panike i manipulisanje strahom građana su samo neki od razloga zbog čega se tekstovi sa pomenutim naslovima objavljuju.


Kik–boks savez Srbije i dalje bez predsednika! – GLAS SRBIJE\n2 фебруара, 2021 Glas Srbije\nVanredna izborna skupština Kik–boks saveza Srbije (KBSS) održana je proteklog vikenda u Kovilovu, ali na njoj nije izabran novi predsednik!\nPosle izmene Dnevnog reda, gde se odlučilo da se ne pristupi glasanju za izbor novog predsednika, članovi Skupštine su prvo glasanjem zvanično razrešili funkcije prethodnog predsednika Srđana Bugarčića, čime je proceduralno Skupština zvanično potvrdila da je predsednik Bugarčić razrešen. Na prethodnoj redovnoj Skupštini KBSS postupak razrešenja predsednika nije sproveden do kraja i o tome nije doneta odgovarajuća odluka, što je uslov za promenu zastupnika u Agenciji za privredne registre. Nakon sugestije delegata, usvojena je izmena Dnevnog reda i pravno je omogućeno da Skupština na ovoj sednici donese gore navedenu odluku. Time su se stekli uslovi da se sprovede nova procedura izbora predsednika Kik–boks saveza Srbije u skladu sa Zakonom i Statutom KBSS.\nNa novog šefa srpski kik–bokseri će čekati još neko vreme. Izbori će biti sprovedeni na narednoj vanrednoj sednici Skupštine u februaru.\nMora se istaći, kao što je naglasio jedan od delegata na Skupštini, da je na ovoj Skupštini pobedio kik–boks. Za razliku od izjava koje su mogle da se čuju prethodnih dana iz medija i da se pročitaju na društvenim mrežama a koje su obilovale neprimerenim optužbama i uvredama, na Skupštini je zadržano dostojanstvo i prijateljska atmosfera među učesnicima.\nPriča dana, Vestikik boks, Kik-boks savez Srbije


Vučić: U junu počinje gradnja autoputa Beograd – Bijeljina | Srbija - BiH | Al Jazeera Balkans\nVučić: U junu počinje gradnja autoputa Beograd – Bijeljina\nPredsjednik Srbije kaže da je Beograd preuzeo obavezu da izgradi most preko Save, čija je vrijednost približno 100 miliona eura.\nSrbija će učestvovati u razvoju općina u RS-u, a spremna je pomoći i općinama u Federaciji BiH ako pokažu interesTanjug/Dimitrije Goll\nRadovi na izgradnji autoputa Beograd – Bijeljina, preko Kuzmina, trebalo bi da budu otvoreni sredinom juna ili do kraja tog meseca, najavio je u četvrtak predsednik Srbije Aleksandar Vučić.\nOn je to rekao posle sastanka u Beogradu sa predsedavajućim Predsedništva Bosne i Hercegovine Miloradom Dodikom, sa kojim je, kaže, razgovarao o infrastrukturnim projektima.\n"Zajedno ćemo da otvorimo radove tokom kasnog proleća ili ranog leta na izgradnji autoputa kojim ćemo spojiti Bijeljinu, preko Kuzmina, sa autoputem Beograd – Zagreb i tako ćemo imati autoput Beograd – Bijeljina", rekao je Vučić.\nDodao je da će bh. entitet Republika Srpska i Dodik nastaviti prema Brčkom i Doboju i "dalje, jer već imaju autoput prema Banjaluci".\nOd Doboja ka Tuzli i Sarajevu\n"Nadam se da će bosanskohercegovačka strana, ili [entitet] Federacija Bosne i Hercegovine, produžiti taj autoput dalje od Brčkog do Tuzle i Sarajeva, ako je to putanja koju su izabrali", rekao je Vučić.\nIstakao je da je to veoma snažan podsticaj odnosa Srbije i RS-a za bližu saradnju ljudi i promet robe i usluga, kao i da je to od velikog ekonomskog značaja.\nPrema njegovim rečima, do 1. juna Srbija će završiti projektnu dokumentaciju za taj deo i na tome se uveliko radi.\nVučić je izrazio očekivanje da će sredinom ili do kraja juna zajedno sa Dodikom otvoriti radove na tom autoputu.\nDodao je da je Srbija preuzela na sebe da izgradi most preko Save, čija je vrednost približno 100 miliona evra.\n"Mi ćemo ga brzo izgraditi. To je deo poklona našem narodu u RS-u i Bosni i Hercegovini", rekao je Vučić.\nPrimetio je da Bosni i Hercegovini, pre svega zbog političkih odnosa, nije lako da privuče investitore i istakao da se sa Dodikom dogovorio da se nastavi program koji se odnosi na pomoć mladim preduzetnicima, do 35 godina, u RS-u.\nMilion eura za mlade privrednike u RS-u\nNe samo da će program biti nastavljen nego će Srbija umesto dosadašnjih 500.000 evra izdvojiti milion evra za podršku mladim privrednicima, dok će RS i dalje izdvajati pola miliona evra.\n"Želimo da nastavimo program, da on dâ dobre rezultate u razvoju preduzetničkog duha", podvukao je Vučić.\nTakođe je dogovoreno da Srbija značajno subvencioniše investicije iz Srbije i druge strane investicije na teritoriju RS-a, u skladu sa zakonom i propisima Srbije, Bosne i Hercegovine i RS-a.\n"Želimo napredak ekonomije, što više radnih mesta, da naši ljudi rade, da se koncentrišu na rad i napredak", ukazao je predsednik Srbije.\nTakođe je naveo da će Srbija kroz još jedan program da učestvuje u razvoju opština u RS-u, kojima će pomoći rekonstrukcijom, renoviranjem i izgradnjom bolnica, domova zdravlja, dečjih vrtića, škola...\nKako je rekao, ako takav interes pokažu i opštine u Federaciji Bosne i Hercegovine, Srbija je spremna da pomogne.\nRazmjena Srbije i Bosne i Hercegovine 1,9 milijardi eura\nVučić je preneo novinarima da je Dodika upoznao i sa svim onim što se dešava u Srbiji, a posebno u odnosima Srbije i Kosova, kada je reč o ukidanju ili neukidanju takse koju je Kosovo uvelo za uvoz robe iz Srbije i Bosne i Hercegovine, kao i potencijalnom nastavku dijaloga.\nKaže da je od Dodika dobio sve neophodne informacije o Bosni i Hercegovini, kao i o RS-u, sa obzirom na to da je on član Predsedništva Bosne i Hercegovine iz RS-a, odnosno iz reda srpskog naroda.\n"Mi smo razgovarali o saradnji Srbije i RS-a. Mi tu saradnju ne prekidamo već je užurbano i ohrabrujuće brzo nastavljamo", rekao je Vučić.\nPredsednik Srbije istakao je da je trgovinska razmena Srbije i Bosne i Hercegovine prošle godine dostigla vrhunac – gotovo 1,9 milijardi evra, bliži se cifri od dve milijarde evra, te dodao da veruje da je Srbija već danas prvi spoljnotrgovinski partner Bosni i Hercegovini, uz Nemačku, a svakako prvi iz regiona.\nSrbija - BiH\nDodik i Vučić u Beogradu: Bošnjaci opstruiraju formiranje vlasti u BiH\nPotpisan sporazum o autoputu Beograd - Sarajevo, gradnja počinje 2019.\nVučić: BiH jedan od ključnih partnera u regiji


Prlainović: Medalje u Riju nisu rezultat sistemskog ulaganja\nSrpski vaterpolista Andrija Prlainović kritikovao je odnos države i medija prema ovom sportu, posle zlatne olimpijske medalje u Rio de Žaneiru.\n“Nije trenutak da se sad priča o tome, ali vi novinari i mediji u Srbiji, krenite slobodno već od prekosutra. Znate sve dobro, šta je potrebno sportu, ne moramo mi sportisti da se zameramo političarima, ministrima i vrhu države. Vi dobro znate šta je potrebno sportu”, rekao je Prlainović.\n“Ovih osam ili devet medalja ovde (na OI u Riju) nisu rezultat programskog ulaganja u sport, nisu proizvod sistemskog ulaganja. Znamo da u Srbiji praktično više nema profesionalnih vaterpolo klubova, svi su pred stečajem. Nemam šta da dodam na to. Vi ste oni koji kontrolišu šta će se pojavljivati u medijima”, istakao je igrač Solnoka.\n“Uopšte nije pitanje medijski tretman reprezentacije, nego sporta. Nadam se, tačnije uveren sam da će se to popraviti od sada. Mi smo sa svoje strane uradili što smo mogli”, zaključio je Prlainović.\nVigemark: Nijedna od zemalja nije prošla kroz ovoliku dramu\nSpecijalni predstavnik EU u BiH...\nMile Radišić nakon izlaska iz...\nRuski avion se srušio u Siriji, poginule 32 osobe\nRuski transportni avion u kojem...\nOdbijen prijedlog Tužilaštva BiH: Sakib Mahmuljin na slobodi\nSud BiH odbio je prijedlog...


Thursday, Septembar 10, 2020 - 13:19\nTokom prve polovine 2020. godine, a kao posljedica pandemije Covid-19, Elektroprivreda Crne Gore je poslovala u ekonomskom okruženju punom izazova. Koronavirus djelimično je zaustavio i usporio globalnu ekonomiju a negativni efekati nijesu zaobišli ni energetski sektor. Upravo zbog toga u većini zemalja EU, ali i u Crnoj Gori, došlo je do pada potrošnje struje i nestabilnosti berzanskog trgovanja električnom energijom.\nPored uticaja pandemije na regionalnom i lokalnom nivou, na rezultate poslovanja energetskog sektora uticala je i izuzetno loša hidrološka situacija u prvoj polovini godine. Naime, deficit pаdаvinа, koji je bio skoro 50 % u odnosu na desetogodišnji prosjek, značajno je uticao na poslovni rezultat Kompanije.\nPrihod Elektroprivrede Crne Gore u prvoj polovini 2020. godine iznosio je 148,2 miliona eura, što je 8,5 % manje u odnosu na isti period prošle godine.\nUključujući i nove ekološke takse, na državnom i lokalnom nivou, dobit EPCG prije odbijanja kamata, poreza i troškova amortizacije (EBITDA) u prvoj polovini godine je ostvarena u iznosu od 13,4 miliona eura tj. 39,2 % manje u odnosu na isti period prošle godine. Neto dobit kompanije u izvještajnom periodu iznosi 2,1 milion eura.\nI pored dobre spremnosti i stabilnog funkcionisanja priozvodnih objekata, ukupno ostvarena proizvodnja električne energije u prvoj polovini 2020. godine iznosi 1.149 GWh i to je za 342 GWh odnosno 22,9 % manje u odnosu na planiranu i 192 GWh tj. 14,3 % manje u odnosu na uporedni period prošle godine. U hidroelektranama je proizvedeno 573 GWh, dok je termoelektrana Pljevlja proizvela 576 GWh električne energije.\nInvesticioni ciklus Kompanije sprovodi se nesmetanom dinamikom a EPCG preduzima sve neophodne mjere kako bi se u ovakvim okolnostima osiguralo sigurno snabdijevanje svih kupaca.\nVeliki napori se ulažu u optimizaciju raspoloživosti postrojenja i smanjenje troškova, kao i povećanje ukupne efikasnosti, a sve u cilju poboljšanja sigurnosti snabdijevanja potrošača i stabilnosti i održivosti elektroenergetskog sistema države.


Ohrabrenje Srbima da izađu na izbore – mojKontakt portal – Radio Televizija Kontakt\nS ciljem boljeg upoznavanja situacije u kojoj žive Srbi u južnoj pokrajini, u organizaciji Kancelarije za Kosovo i Metohiju, 13 načelnika upravnih okruga iz centralne Srbije i Vojvodine boravilo je u trodnevnoj posjeti Kosmetu.\n“Veoma je značajno da narod shvati da ovo nisu samo puki lokalni izbori. Ovo su izbori ravni republičkim parlamentarnim izborima, jer se izlaskom na njih bira između jačanja prisustva države Srbije i jačanja prisustva Prištine u srpskim sredinama”, rekao je Krlić novinarima.\nZajednica srpskih opština je, kako kaže, šansa koju Srbi i srpska država ne smiju propustiti.\n“Konstituisanjem Zajednice vraća se situacija na početak i Srbima i Srbiji pruža prilika da uzmu život u svoje ruke, da prestane iseljavanje, da ojača prisustvo države i srpske zajednice na Kosovu i Metohiji”, rekao je Krlić.\nNarodni poslnik Zvonimir Stević rekao je da će Gračanicu posjetiti premijer Ivica Dačić u subotu, 19. oktobra.\nOn je naveo da će uskoro Kosmet posjetiti predsjednik Srbije Tomislav Nikolić, kao i prvi potpredsjednik Vlade Aleksandar Vučić – da bi narodu “lično prenijeli poruku da je država prvi put poslije 13 godina jedinstvena u stavu da Srbi izlaskom na izbore brane i svoj interes i interes države na prostorima Kosova i Metohije”.\n“Zajednica srpskih opština zajednički je projekat svih državnih institucija koji ne sme doživeti neuspeh i zato Srbi moraju masovno izaći na lokalne izbore 3. novembra”, rekao je Stević, obraćajući se načelnicima.\nOn je konstatovao da je Zajednica srpskih opština tijelo uz čiju će se pomoć graditi budućnost Srba i matične države na prostorima Kosova i Metohije.\nPredsjednik Pokrajinskog odbora Jedinstvene Srbije za Kosovo i Metohiju Stevo Grkinić saopštio je novinarima da je raspušten Opštinski odbor te stranke za Prištinu, sa izmještenim sjedištem u Gračanici, jer je, suprotno stavu Glavnog odbora, dao podršku kandidatskoj listi “druge opcije umjesto Građanskoj inicijativi `Srpska`”, koju podržava vladajuća koalicija i Jedinstvena Srbija.\nAna bez polufinala Kupa Kremlja


RTCG - Radio Televizija Crne Gore - Nacionalni javni servis :: Hronika :: Održano ročište o uslovnom otpustu Damira Mandića\nPobjeda [ Objavila: M.M.Lj. ]\nVIŠI SUD 29. 05. 2020. 10:39 >> 11:52 6\n"Pomenutu izjavu prati list nepokretnosti i procjena ovlašćenog procijenjivača. Odbrana smatra da bi se na ovaj način potpuno obezbijedila naknada šteta", kazao je Jovanović.\n"Ova procjena nije obrazložena, u njoj nemamo koji rizici su procjenjivani, ko je vršrio procjenu, koje operativne radnje su preduzete i sa kim se razgovaralo" naveo je Jovanović, dodajući da je sve navedeno predmetnu procjenu čini paušalnom.\n"Iz navedenog smatram da ova procjena od strane vijeća ne treba da dobije karakter odlučne činjenice. Nasuprot, treba da ima ono što zakonodavac propisuje a to je suština da li se osuđeni tako popravio da se osnovano može očekivati da će se na slobodi dobro vladati, odnosno da li je ostvarena svrha kažnjavanja. Odbrana smatra da je ostvarena svrha kažnjavanja i ostaje pri podnijetoj molbi. Ukoliko vijeće smatra da je ova ocjena bitna onda predlaže da se odobri uslovni otpust uz određivanje jedne ili više obaveza predviđenih odredbama Zakona o izvršenju. Da navedana procjena ne mora imati karakter odlučne činjenice pokazuje i slučaj Feraris koji je dobio uslovni otpust iako je imao negativnu procjenu", navela je Mandićeva odbrana.\nOn je na pitanje predsjednika vanraspravnog vijeća Borisa Savića potvrdio da je u februaru i martu koristio beneficije posjete porodicii to 7.februara (vikend) i 9.marta (sedmodnevni odmor).\n"Tužilaštvo je mišljenja da molbu Damira Mandića i njegovog branioca treba odbiti kao neosnovanu jer u konkretnom slučaju ne bi bila ostvarena svrha kažnjavanja, a ovo posebno ako se imaju u vidu visina zaprijećene kazne i teške okolnosti izvršenja krivičnog djela za koje je osuđen, a koje se ogledaju u načinu izvršenja i nastanka smrtne posljedice žrtve ovog zločina Duška Jovanovića, glavnog i odgovornog urednika dnevnog lista Dan", kazala je tižiteljka Suzana Mandić.\nMandić zakonito osuđen na 19 godina\nMandiću 19 godina zatvora\n12. 04. 2016. 2\nMandić osuđen na 19 godina\n22. 10. 2015. 3


Lista članaka koji sadrže tag: Fest\nArena Fun Factory pres tim\nArena Fun Factory prvi sport fest u šoping centru Kragujevac Plaza\nArena Fun Factory u saradnji sa Šoping centrom Kragujevac Plaza, organizuje prvi Arena Sport Fest od 20. do 23. septembra, kao vid promocije sporta i zdravih stilova života. Tokom Sport Festa posetiocima će se, u glavnom atrijumu centra Kragujevac Plaza, predstaviti 16 kragujevačkih sportskih i plesnih klubova i udruženja.\nFreeNetWorld filmski festival od 4. do 6. oktobra u Nišu\nInternacionalni filmski festival kratkog filma "FreeNetWorld" biće održan u Kupina film bioskopu u Nišu od 4. do 6. oktobra. Ulaz na sve programe je besplatan.\nApokalipsa danas: Festival srpskog filma i fantastike\nSedmi po redu Festival srpskog filma fantastike (FSFF), trajaće četiri dana, od 18. do 21. oktobra 2012. godine u Domu omladine Beograda i Muzeju jugoslovenke kinoteke. FSFF prikazaće 70 filmova iz Srbije, Italije, Španije, Hrvatske, Bosne i Hercegovine, Slovenije i Kanade.\nFestival srpskog filma fantastike osnovan je u januaru 2006. godine i promoviše domaće filmsko stvaralaštvo fantastike, naučne fantastike i horora. To je najstarija filmska manifestacija u regionu posvećena tim žanrovima.\nDodeljene su nagrade na 5. Web festu\nZatvaranje najvećeg regionalnog internet festivala, Web Fest .ME 2012, održano je 15. novembra u Ateljeu 212. U okviru programa svečanog zatvaranja proglašeni su najbolji regionalni web sajtovi/projekti prema izboru publike i stručnog žirija. U svakoj od kategorija, odabrano je po pet finalista, od kojih jedan poneo laskavu titulu najboljeg.\nFreeNetWorld film fest RE:MIND\nAkademija umetnosti za sve ljubitelje kratkog metra organizuje retrospektivu filmova sa FreeNetWorld Internacionalnog Film Festivala u subotu, 24. novembara, u 17.00 - bioskop Akademije 28 (Nemanjina 28, Beograd).\nGoblini na Arsenal festu\nPank rok sastav Goblini prvo je poznato ime trećeg Arsenal festa koji će biti održan od 27. do 29. juna u Kragujevcu u prostoru Kneževog arsenala.


Vijesti 1200 / 1200 — Radio Velkaton : Radio Velkaton\nPonedjeljak, April 21, 2014\nPutin potpisao dekret o rehabilitaciji Tatara\nRuski predsjednik Vladimir Putin potpisao je dekret kojim se rahabilitiraju Krimski Tatari i drugi narodi koji su bili meta Staljinove represije. Putin je u susretu s vladinim dužnosnicima rekao da je takodjer potpisao i “rehabilitaciju Armenaca, Njemaca, Grka i drugih koji su propatili u Staljinovim čistkama. U tom se dekretu govori i o “društevnom i ekonomskom napretku Krima” koji je, kako kaže Putin, “posljednjih godina, a neki kažu i desetljeća,... Pročitaj sve\nDesetine osoba ubijene u bombardovanju Aleppa – Predsjednički izbori raspisani za 3. jun\nNa desetine osoba ubijeno je u zračnim udarima na sjeverni sirijski grad Aleppo koji se nalazi pod opsadom Vladinih snaga, saopštila je u ponedjeljak Sirijska opservatorija za ljuska prava. Sirijska opservatorija za ljudska prava saopštila je da je 29 osoba ubijeno u zračnim udarima u nedjelju u južnom kvartu Aleppa al-Ferdousu. Taj grad je svojevremeno bio najveći u Siriji i veliko trgovačko središte. Još 14 osoba ubijeno je u kvartu Baeedeen... Pročitaj sve\nIrak: U samoubilačkom napadu poginulo deset osoba\nDeset osoba poginulo, a 35 povrijeđeno kada je bombaš samoubica aktivirao autobombu na kontrolnom punktu policije u središnjem dijelu Iraka, saznaje se iz policijskih i medicinskih izvora. Napad se dogodio oko 11.00 sati u području Suvejraha, na jugu Bagdada. Ovaj novi napad se događa manje od deset dana prije prvih parlamentarnih izbora nakon povlačenja američkih trupa krajem 2011. godine, i dan nakon sukoba u kojima je poginulo 16 osoba, posebno... Pročitaj sve\n« Prethodna 1 … 1.198 1.199 1.200


Za pet mjeseci obustava isplate po osnovu dvojnog statusa za 157 korisnika - INFORMACIJA JE KAPITAL - Capital.ba\n04. jun. 2018. 13:00 Objavljeno u OSTALO\nOd posebne je važnosti da korisnici porodične penzije budu upoznati o tome da istovremeni status korisnika porodične penzije i osiguranika, prema Zakonu, nije moguć, te se u takvom statusu isplata penzije tom korisniku obustavlja za period trajanja osiguranja, saopšteno je iz Fonda PIO Republike Srpske.\n“Takođe, znači da se korisniku porodične penzije nakon prestanka osiguranja i nakon podnesenog zahtjeva, prema Zakonu, ponovo uspostavlja isplata porodične penzije”, kažu u Fondu.\nPojava pretplate penzije sa obavezom da se Fondu vrati više primljeni iznos često se vezuje za korisnika porodične penzije koji stekne status osiguranika.\nU Fondu PIO navode i da u činjenice koje su od uticaja na korištenje, odnosno obim prava na porodičnu penziju, a koje je korisnik dužan prijaviti Fondu u roku od 30 dana od dana nastanka, spada i sticanje statusa osiguranika u obaveznom ili dobrovoljnom osiguranju, isto kao i redovno školovanje ili završetak redovnog školovanja, stupanje u brak, promjena adrese.\nIz Fonda za penzijsko i invalidsko osiguranje Republike Srpske poručuju da redovno, na mjesečnom nivou, vrši kontrolu korisnika porodične penzije prijavljenih na osiguranje i korisnika porodične penzije – djece na redovnom školovanju, u pogledu statusa školovanja, dva puta godišnje u ciklusu zimskog i ljetnjeg semestra. Srna\nKljučne riječi: fond PIO, korisnici, obustava, penzije\nJoksimović: Ako ima grešaka u isplati penzija, biće ispravljene\nMilić: Prijavljeno ukupno 1 738 lica


Opština Trebinje: Saopštenje za javnost\nObjavljeno: 20 avgust 2012 . u kategoriji Trebinje\nPovodom jučerašnjeg obilježavanja Krsne slave našeg grada i Sabornog hrama, Svetog Preobraženja Gospodnjeg, i svečanosti koje su tim povodom organizovane, Kabinet Gradonačelnika Trebinja izdaje sljedeće saopštenje za javnost:\nJuče je u našem gradu na svečan način obilježena Krsna slava našega grada i Sabornog hrama, Sveto Preobraženje Gospodnje. Tim povodom organizovane su brojne aktivnosti i svečanosti kako dolikuje našem gradu koji predstavlja srce kulturnog i duhovnog života Republike Srpske.\nSvečanostima su prisustvovale brojne zvanice na čelu sa Predsjednikom Republike Srpske gospodinom Miloradom Dodikom i velikodostojnicima Srpske pravoslavne crkve koji su svojim prisustvom uveličali ovaj događaj.\nDa sve ne bude veličanstveno do kraja, pobrinula se manja grupa necivilizovanih pojedinaca koji su upotrebom pištaljki ometali obraćanje Gradonačelnika Trebinja Dr Dobroslava Ćuka.\nBuka koju su proizveli neodgovorni pojedinci je stavila mrlju na cjelokupan događaj i podsjetila nas na vremena kada je Trebinje bilo izolovano od okruženja i kada se Trebinje zaobilazilo, a ne u njega rado dolazilo. Nalogodavci ovog nemilog događaja nisu postigli željeni efekat, već su naprotiv najveću štetu nanijeli sebi i našem Trebinju, jer su građane Trebinja podsjetili na neke dane koji su, na sreću ostali iza nas. Ovo je vrijeme integracija i otvorenosti prema okruženju, a ne vrijeme izolacija i nesigurnosti.\nNe sumnjamo da ovakvo raspoloženje i mišljenje dijeli i većina građana Trebinja.


Nacionalni konvent formirao grupu za političke kriterijume, koordinator Srđan Majstorović - European Western Balkans\nAutor Tanjug 24. 01. 2020. 25. 01. 2020.\nOsnivanje radne grupe za političke kriterijume; Foto: Centar za evropske politike\nBEOGRAD – U okviru Nacionalnog konventa o Evropskoj uniji, koju čine organizacije civilnog društva, danas je formirana međusektorska grupa koja će se baviti praćenjem stanja demokratije u državi, slobodom izražavanja i medijima, koji su definisani kao politički kriterijumi u procesu evropskih integracija.\nKoordinator međusektorske grupe za političke kriterijuma i predsednik Upravnog odbora Centra za evropske politike Srđan Majstorović rekao je za Tanjug da je evidentno da je u prethodnom periodu Srbija tehnički postepeno otvarala pojedinačna poglavlja, da je na više ili manje uspešan način harmonizovala svoje propise sa pravilima EU.\nMeđutim on ističe da na osnovu istraživanja relevantnih međunarodnih organizacija u domenu demokratije, odnosno onog što se podrazumeva pod političkim kriterijumima, kako kaže, Srbija ne ide u dobrom pravcu.\n“Nažalost u nekim slučajevima Srbija nazaduje po tim relevantnim istraživanjima. Iz tog razloga međusektorska grupa će imati zadatak da u koordinaciji redovno prati stanje reformi kada je u pitanju razvoj demokratije u Srbiji i da o tome izveštava građana jer su to pitanja od javnog interesa”, rekao je on.\nIstiče da to nisu pitanja od isključivog interesa bilo koje političke ili interesne grupacije, već od suštisnkog interesa javnosti.\nPrema njegovim rečima, stiče se utisak u poslednjih šest godina procesa vođenja pregovora sa EU da je naglasak isuviše stavljen na neke tehničke aspekte ovog procesa koji se tiču otvaranja i zatvaranja poglavlja, i to, kako kaže, ukazuje da se proces evropskih integracija “nekako otrgao” od onoga što je vrednosna osnova tog procesa.\n“Ne možemo da pričamo o bilo kojoj državi, da je uspešan kandidat, bilo da je u pregovorima ili nije, ukoliko postoje jasne naznake da se narušava osnovni princip demokratije, a to je podela vlasti, da se pravo na slobodu izražavanja krši”, naveo je Majstorović.\nMeđusektorska grupa će, dodaje, insistirati da se takve pojave ne sakrivaju “pod tepih” i da se ne sakrivaju iza nekog otvarajna ili zatvaranja poglavlja već da budu deo svakodnevne diskusije i da će insistirati na primeni propisa kako bi Srbija bila mnogo uređenija .\nNacionalni konvent o EUPoglavlje 23Srđan Majstorović


Grčka legalizuje online kockanje | PokerNews\nGrčka legalizuje online kockanje\n09. August 2011. Mikac\nNovi zakon o online kockanju koji je prezentovao Grčki ministar finansija Evangelos Venizelos čvrsto štiti interese Grčke kao države i njenih kompanija. Zakon je izglasan u Grčkom Parlamentu u toku jučerašnjeg dana nakon samo tri dana većanja.\nNovi zakon za legalizovanje online kockanja će navodno doneti 700 miliona evra od poreza i licenci. Sa druge strane, kompanije za kockanje nisu baš zadovoljne uslovima pošto će za rad na Grčkom tržištu morati da plate neobično veliku cifru od 30% u vidu poreza na bruto profit. Pored toga, igrači će morati da plaćaju 10% od zarade tokom prvog perioda od 6 meseci.\nRazlog ovakvog poteza Grčke vlade je približavanje revizije od strane Evropske Unije i IMF-a. Ministar Venizelos je izjavio da je zakon morao biti usvojen, jer kada EU i IMF tim stignu, to više neće biti moguće.\nNa početku ove godine Evropska Komisija se požalila da Grčki zakon nije u skladu sa Evropskom Unijom, a najveća zamerka je bila na nepravednu prednost Grčkih kompanija u odnosu na strane u uslovima poslovanja. Tada je navodno predloženo da jedino državna kopanija OPAP koja se bavi kockanjem ima pravo na poslovanje. Taj predlog je odbijen, jer nije u skladu sa Evropskim zakonima o monopolu.\n"Odluka Grčke vlade da dopusti licenciranje stranih kompanija je pozitivan korak" - navodi potparol Betfair Pokera.\nDa li će uskoro i vlade na našim prostorima uvideti priliku da napune budzet od online kockanja? Ostaje da vidimo...


Vučić: Dajem još 20 evra u decembru i 5 000 evra za rođenje deteta – Otvoreno\nNaslovnaVestiVučić: Dajem još 20 evra u decembru i 5 000 evra za...\nVučić: Dajem još 20 evra u decembru i 5 000 evra za rođenje deteta\nPredsednik SNSa Aleksandar Vučić najavio je večeras da će država dati građanima još po 20 evra pomoći u decembru.\n„Imali smo sastanak Ana, Siniša i ja i doneli smo odluku da građanima damo još po 20 evra u decembru. Tako da će penzioneri od septembra do decembra dobiti 100 evra od države, a svi ostali građani koji su se prijavili, a daćemo mogućnosti i dodatne prijave za ovih 20 evra u decembru, dobiće 50 evra“, rekao je Vučić za Pink.\nPodsetio je da u septembru penzioneri dobijaju 50 evra pomoći, a svi punoletni građani, uključujući i penzionere, još 30 evra.\nVučić je kazao da je „odluka o dodatnoj pomoći od 20 evra doneta zbog dobrih rezultata“, jer očekuje u julu da bude više od 200 miliona evra suficita u budžetu.\n„Imaćemo mnogo više novca i doneli smo odluku da građanima damo još po 20 evra u decembru“, kazao je Vučić.\nZa rođenje deteta 5.000 evra?\nVučić je izjavio da će Srbija biti „najjača zemlja u Evropi po stopama stimulacije rađanja“ i da je njegov predlog Vladi da se za rođenje deteta roditeljima da 5.000 evra.\n„Ići ćemo sa izmenama zakona i olakšaćemo trudnicama i porodiljama mnoge stvari, a ići ćemo i sa velikim i značajnim uvećanjem iznosa za rađanje dece – za prvo, drugo, treće i četvrto dete“, kazao je.\nPrema njegovim rečima, nove mere su neophodne jer nam je „stopa nataliteta obrnutno proporcionalna rastu životnog standarda“.\nNaveo je i da je već dobio konkretne predloge od ministra za brigu o porodici i demografiju Ratka Dmitrovića.\nA šta stvarno predsednik SNSa misli o rađanju dece, i porodiljama, procenite sami.\nKosovo is Serbia 12. novembra 2021.\tAt\t13:58\nDali je moj idol presednik Srbije i jedne velike Srbije ozbiljan po ovom pitanju dace Roditelju da ti u Ruke novac koji je zaradilo njegovo dete ne mi kao roditelj jer na svet uvek moze doci dete ali mi verujemo samo Presedniku Srbije Volimo te Aleksandre samo tako nastavi uz tebe smo bices ti vladar Evrope kao i Putin dobar si lider kao Presednik Tita su tako zavoleli i tebe ce Narod jer ni si ko ostali lopovi ojacao si Srbiju podigo svoju zemlju na noge ojacao Vojsku bitno je to i policiju ali moras da isto tako i novcanu pomoc malo vise das onima koji su izgubili u vreme korone nekog svog voljenog a ne 20 evra gospodine vec ako penzionerima das mozete i nama bar 60 eur malo je 30eu za zivot jasam pozitivan na koronu Gospodine ali sam i primio 2 vakcine i trecu cu Hvala vam od srca za poruku Narod je uz vas pobeda je nasa ne zelimo lopove na vlast koji ruse i pale Beograd ko onaj djilas zuto kuce lopovsko bitanga i decu bih prodao svoju samo da te skloni sa vlast kako bih bolje pljackao ali nece govedo zuto prebicu ko macku djilasa Volimo te Acooo dobro reko pokojni lazanski SRBIJA SAMO RARTOM MOZE KOSOVO DA POVRATI KOJE JE SILOM OTETO OD SVAKOG SRPSKOG SRCA


Ksenija Prodanović\t 21.06.2021. 11:14h\nMandić je gostujući u Jutarnjem programu Pinka rekao da sa ove distance, pobeda nad Djukanovićem režimom ostvrena na prošlogodišnjim izborima, ništa nije promenila.\n"I onda kada vidite takav odos prema ljudima koji su mu pomogli da uđe u istoriju kao predsednik Vlade Crne Gore, izanalizirate ove postupke gde se nosi žig izdajnika koji nije lako nositi....Krivokapić je na dobrom putu da taj žig postvi tako snažno na svoje čelo da mu ga niko ne može obrisati", naveo je Mandić.\n"Nisu ga lako nosili ni Sekula Drljević ni Novak Kilibarda, koji je Drljevićev naslednik", kaže Mandić.\nNEBOJŠA MEDOJEVIĆ POZVAO ZDRAVKA KRIVOKAPIĆA: Spasi svoju porodicu, crkvu, narod i državu i odmah podnesi ostavku!\nCrna GoraAndrija MandićZdravko KrivokapićizdajnikvladaupozorenjeDemokratski front


17.10.2016 12:52 7013 0 0\nNVO "Centar za demokratsku tranziciju" izjavljuje da je održana jučer na parlamentarnim izborima Crne Gore Demokratska partija socijalista (DPS) je dobila 41,1% glasova ili 35 mjesta u Skupštini (sa 81%) i njenog glavnog rivala, Demokratskog fronta , dobio je 20,6 posto ili 18 mesta u Parlamentu. Velika koalicija "Ključa" i "Demokrata" Aleksa Bačića dobija 9 mesta u Skupštini, odnosno 10,7% glasova. Socijaldemokratska partija dobila je 5.4 glasova (4 mesta), Stranke Bošnjaka i 3.3% (2), "Socijaldemokrate" Ivan Brajović i 3.2% (2) nacionalne stranke Hrvata, "Građanska inicijativa Hrvatske" dobila je 0,5% ili 1 mandat. Koalicija albanskih partija dobila je 0,9 odsto glasova i jedno mesto.\nPrema rezultatima, Demokratska partija socijalista dobila je većinu u Skupštini i biće primorana da formira koaliciju sa drugim stranama za sprovođenje svojih odluka.\nDetaljnije 7588 1\nDetaljnije 1690 8\nDetaljnije 1684 9\nDetaljnije 1331 2\nDetaljnije 7764 1\nDetaljnije 6052 6\nDetaljnije 6854 39\nDetaljnije 8365 10\nDetaljnije 4023 14\nDetaljnije 1544 10\nDetaljnije 6354 7\nDetaljnije 2734 11\nDetaljnije 1898 10


"Bavarci" imaju zvezdu na leto, da li će ofanzivac održati obećanje? - Sportske.net\nBajern poslao ponudu, 25 miliona za omalenog beka!Sprema li se nešto veliko na leto? Nezadovoljstvo svetske zvezde, Juventus ga kontaktirao!Lev nezadovoljan Bajernovim transferom!Gvardiola prelomio, Kunov naslednik biće Argentinac, klauzula od 111 miliona? Nema problema!Arteta u "nemogućoj misiji", šta se dešava iza Gvardiolinih leđa?\nPiše se o nezadovoljstvu Nojera, kapiten Bajerna bi mogao naredno leto da pojača Juventus ukoliko čelnici kluba ne izglade odnos sa golmanom. Bild i Kristijan Falk pišu da je jedan od velikih letnjih planova blizu realizacije.


SĆF: Kurir se pridružio trendu podnošenja SLAPP tužbi, nastavljajući da pritiska i zastrašuje novinare, urednike i izdavače medija – Matrica slobode medija\nBeograd, 13.08.2021. –\nTužbom protiv medija i NVO, od kojih traži 11 miliona dinara, Kurir se pridružio trendu podnošenja SLAPP tužbi kojim nastavlja da vrši pritisak i zastrašuje novinare, urednike i izdavače medija, odnosno da ugrožava medijske slobode i informisanje u javnom interesu, kaže se u reagovanju Slavko Ćuruvija fondacije.\n„Kurir, vicešampion kršenja Kodeksa novinara Srbije u 2020. prema podacima Saveta za štampu, od Slavko Ćuruvija fondacije i još četiri tužena izdavača medija traži 11 miliona dinara zbog tekstova koji analiziraju lažne vesti i govor mržnje u tom listu tokom 2020. godine. Tuženi su izdavači Cenzolovke, Raskrikavanja, Javnog servisa, lista Danas i Udruženje Centar za interkulturnu komunikaciju“, stoji u reagovanju Slavko Ćuruvija fondacije povodom tužbe izdavača Kurira, koje prenosimo u celini:\n„Kurir je tokom 2017 – 2019. nosio i titulu šampiona među tabloidima po broju tužbi zbog povreda ugleda i časti, govora mržnje, zaštite maloletnika i drugih povreda Zakona o javnom informisanju i medijima, prema analizi Slavko Ćuruvija fondacije i Centra za pravosudna istraživanja. Analiza je obuhvatila pet tabloida koji najčešće krše Kodeks novinara – Alo, Informer, Blic, Srpski telegraf i Kurir.\nPrema istoj analizi, Kuriru je pravnosnažnim sudskim presudama naloženo da na ime odšteta u tim predmetima plati najmanje 8.049.000 dinara.\nIzveštavanje o ovim činjenicama Kurir u svojoj tužbi naziva radnjom „nepoštene tržišne utakmice, odnosno nelojalne konkurencije“, i od tuženih traži solidarnu naknadu nematerijalne štete u iznosu od 11 miliona dinara. Tužba je podneta Privrednom sudu u Beogradu jer se svi bavimo „izdavanjem medija na identičnom tržištu“ i predstavljamo „konkurente u smislu Zakona o trgovini“.\nOsim Zakona o trgovini, Kurir tvrdi da su informacije o broju lažnih vesti i govora mržnje na stranicama tog lista „objavljene suprotno odredbama Zakona o javnom informisanju i medijima, suprotno odredbama Kodeksa novinara Srbije i Kodeksa poslovne etike“, te da su narušile poslovni ugled tog lista.\nOvime se Kurir pridružuje trendu podnošenja SLAPP tužbi, poput onih Milenijum tima protiv lokalnih medija. Na taj način Kurir nastavlja da vrši pritisak i zastrašuje novinare, urednike i izdavače medija, odnosno da ugrožava medijske slobode i informisanje u javnom interesu.\nSĆF i Cenzolovka će nastaviti da beskompromisno brane pravo na slobodu izražavanja i pravo građana da budu tačno i objektivno informisani. Ako u tom poslu uspemo da ubedimo i ponekog čitaoca Kurira da ne baca novce na distributere lažnih vesti, klikbejtova i mržnje prema drugima i drugačijima, smatraćemo da smo u tome i uspeli“, kaže se u saopštenju SĆF.\n← Previous Previous post: Adria Media: Tužba pokrenuta zbog neistinitih i uvredljivih informacija o Kuriru\nNext → Next post: Tribina „Pritisci na medije, načini i posledice: Vlast sve „kreativnija“


Radovi u Novim Kozarcima – TV Kikinda\nRadovi u Novim Kozarcima\nU Novim Kozarcima u toku su radovi na rekonstrukciji ulica, koje su zbog dugogodišnjeg nemara bili u veoma lošem stanju. Najviše je oštećen put glavne ulice, odnosno Kralja Petra Prvog, koji je delom saniran:\n-Trenutno se radi rekonstrukcija dela Ulice Kralja Petra Prvog, potez kod OŠ „Ivo Lola Ribar“. Taj deo puta bio je u zaista lošem stanju, na kojem se zadržavala kišnica i teško je bilo oticanje vode. Sanirana je i Ulica Slavka Rodića u dužini od 750 metara, koja je po proceni inženjera takođe bila u veoma lošem stanju. Uloženo je oko 4 miliona dinara iz budžeta grada, to su bila planska, namenska sredstva, kaže Dario Petrić, privremeni predsednik MZ Novi Kozarci.\nZa sledeću godina planira se sanacija još nekih ulica, ali to zavisi od budžeta. Planira se završetak puta kroz Nove Kozarce i da se reši jedan od gorućih problema ovog mesta, a to je završetak kapele u delu sela koji se zove Hajfeld.\nPetrić ističe da visina sredstava, koja se dobijaju iz samodoprinosa, nisu velika. Ona pokrivaju troškove udruženja građana, kulturnih i sportskih društava.\nNaš sagovornik posebno je ponosan što je Mesna zajednica uspela da sačuva FK „Slobodu“, koji je bio pred kolapsom. Evo i koji su prioriteti u narednom periodu. Ostali problemi Novih Kozaraca rešavaće se u skladu sa mogućnostima lokalne samouprave i mesne zajednice. Ovo selo poznato je po kulturnim dešavanjima i društvenim manifestacijama, a prva monografija Novih Kozaraca biće predstavljena 15. septembra u Galeriji „Zdravko Mandić“.\n← MMR vakcina Međunarodni vaterpolo turnir u Kikindi →


Odobren projekat Bugarsko-srpski gurmanski voz - Novosti - Turistički svet\nOdobren projekat Bugarsko-srpski gurmanski voz\nProjekat Regionalne privredne komore Leskovac - "Bugarsko-srpski gurmanski voz (Bulgaran Serbian GourmeTrain)", ocenjen je kao jedan od najboljih predloga projekata koji su predati u okviru Prvog poziva IPA Programa prekogranične saradnje Bugarska-Srbija, saopštila je Privredna komora Srbije (PKS).\nKako se navodi, cilj tog projekta, čija je ukupna vrednost oko 170.000 evra, jeste da poveća kvalitet gastronomskih proizvoda i usluga i uspostavi poslovne veze među preduzetnicima u prekograničnom regionu. Dodaje se da se potpisivanje ugovora i početak realizacije projekta očekuje u septembru, a predviđeno je da traje 18 meseci.\n- Specifični ciljevi projekta su sertifikacija i zaštita prekograničnih turističkih proizvoda i usluga koji odražavaju poseban karakter destinacija, kao što su tradicionalni gastronomski proizvodi na bugarskoj i srpskoj strani - piše u saopštenju.\nNavodi se i da će Regionalna privredna komora Leskovac sprovesti postupak i biti nosilac međunarodnog Zaštitnog žiga za specifične gastronomske proizvode – "Leskovački specijaliteti sa roštilja", dok će Privredna komora Vratse biti nosilac sertifikacije gastronomskih proizvoda sa bugarske strane.


Direktor Henkelove fabrike u Kruševcu Dušan Antonijević: „Širenje proizvodnih kapaciteta u fokusu“ – GRAD Kruševac\nNaslovna » Ekonomija » Direktor Henkelove fabrike u Kruševcu Dušan Antonijević: „Širenje proizvodnih kapaciteta u fokusu“\nU godini u kojoj će obeležiti „punoletstvo“ od preuzimanja „Merime“ kompanija „Henkel“ se nalazi među deset najvećih izvoznika iz Srbije, a proizvode sa kruševačke lokacije plasira u 34 zemlje. U okviru „Henkelove“ lokacije u Kruševcu rade fabrika za proizvodnju praškastih i tečnih deterdžentata, fabrika toaletnih osveživača, fabrika za proizvodnju tableta za mašinsko pranje posuđa i regionalni logistički centar, a u planu je dodatno širenje proizvodnih kapaciteta. Tokom pomenutog perioda „Henkel“ je postao prepoznatljiv i po brojnim akcijama namenjenim široj društvenoj zajednici\nNa početku nove poslovne godine o planovima i ciljevima, o postignutim rezultatima u prethodnom periodu, o položaju kruševačke fabrike u Henkelovom sistemu, timskom radu te društvenoj odgovornosti za list GRAD govori Dušan Antonijević, direktor Henkelove fabrike u Kruševcu\n* Kakve poslovne rezultate je postigla Henkelova fabrika u Kruševcu u prethodnoj godini?\nPrethodna godina nam je donela mnogo pozitivnih rezultata i prilika za dalji razvoj kroz inovativne projekte. Ono što bih posebno istakao jeste da smo početkom prošle godine dodatno proširili kapacitete za proizvodnju toaletnih osveživača izgradnjom još jedne fabrike. Ova investicija vredna je 36 miliona evra i zahvaljujući njoj proizvodiće se više Bref-a za 60 odsto. Završena je i četvrta faza proširenja regionalnog skladišta, a ukupna investicija u sve faze proširenja iznosi 11 miliona evra. Novo moderno skladište prostire se na 23.000 metara kvadratnih, sa prostorom za 20.000 paleta i 15 utovarnih stanica. U godini koja je iza nas, „Henkel Srbija“ se našla među top 10 izvoznika iz Srbije što je za nas od izuzetnog značaja, jer je oko 70 odsto ukupne proizvodnje namenjeno izvozu, sa direktnom isporukom sa naše lokacije u 34 zemlje širom sveta.\n* Imajući te rezultate u vidu kakva je pozicija kruševačke fabrike u „Henkelovom“ sistemu? Šta to znači za ovdašnju fabriku?\nProizvodna lokacija u Kruševcu je, zahvaljujući različitim tehnologijama koje se primenjuju u svim fabrikama, postala veoma kompleksan proizvodni sistem od velike važnosti za „Henkel“ na globalnom nivou. Kruševac je odličnim rezultatima obezbedio mesto među liderima u „Henkel“ sistemu, ali ovaj uspeh je pre svega, rezultat predanog rada naših zaposlenih, timskog duha i otvorenosti prema izazovima. U našoj fabrici se uspešno realizuju brojni pilot programi, a takođe se odavde snabdevaju i najzahtevnija svetska tržišta.\n* Koji su planovi za ovu i naredne godine, u koji segment proizvodnje će se najviše ulagati, hoće li biti novih pogona?\nDodatno proširenje proizvodnih kapaciteta će ostati u fokusu, a već sada se uveliko gradi na našoj proizvodnoj lokaciji. Od izuzetnog značaja su dalji projekti modernizacije procesa proizvodnje, skladištenja i kontrole kvaliteta, sa sve većim ulaganjem u digitalizaciju i razvoj veštačke inteligencije.\nAdministracija može da bude još efikasnija\n* Kakva je poslovna klima u Kruševcu i Srbiji? Koje su prednosti, a koji nedostaci poslovanja u Kruševcu i Srbiji?\nPribližavanje Srbije Evropskoj Uniji ocenjujemo veoma pozitivno, jer time dolazi do harmonizacije lokalnog i evropskog zakonodavstva i važećih regulativa. Smatramo da i dalje ima prostora za poboljšanje efikasnosti administracije, s obzirom na to da smo nailazili na situacije kada nam je više vremena bilo potrebno da pribavimo sve neophodne dozvole i saglasnosti za izgradnju nove fabrike, nego što nam je bilo potrebno za samu izgradnju fabrike, instalaciju opreme, obuku zaposlenih i plasiranje robe na trziste. Na žalost, dešava se da neke investicije ne budu realizovane jer ne možemo da obećamo tražene rokove ili ne znamo kome da se obratimo za neka otvorena, ključna pitanja. Kruševac zaista ima bogatu istoriju i znanje kada je proizvodnja u pitanju, sjajne ljude i za nas je veoma značajno nasleđe čuvene „Merime“ u vidu znanja, veština, vrednosti ali i geografske pozicioniranosti.\n* Prošle godine je bilo 180 godina od osnivanja „Merime“. Kako je obeležen taj jubilej?\nHenkel je, baš kao i kruševačka „Merima“, nastao iz porodičnog preduzetničkog poduhvata, u 19. veku, i nama je čast što možemo da negujemo tradiciju i vrednosti koje se prenose generacijama. Tako smo 180 godina od osnivanja „Merime“ obeležili otvaranjem malog muzeja u okviru upravne zgrade u Kruševcu gde su izloženi stari predmeti i proizvodi koje smo uspeli da prikupimo i koji čuvaju priču o čuvenoj „Merimi“ i njenom nastanku. Izloženi su, između ostalog i originalni stari oglasi iz novina iz 20-tih godina prošlog veka, Dvorski sapun koji je i dalje zadržao miris, kao i povelje i nagrade koje svedoče o dosadašnjem uspešnom poslovanju.\nBriga o bezbednosti, životnoj sredini, društvenoj zajednici\n* Kakve rezultate beleži fabrika u oblasti bezbednosti i zdravlja na radu? Kakvi su pokazatelji?\nBezbednost nam je na prvom mestu, a da kao kompanija kontinuirano doprinosimo poboljšanju bezbednosti svedoče brojni sertifikati iz oblasti bezbednosti i zdravlja na radu, kao i interne kampanje koje svake godine sporovode naše kolege zadužene za Korporativno zdravlje. Pored svih zakonskih elemenata kojih se kompanija „Henkel“ pridržava, kolektiv je svestan važnosti prevencije i timski nastoji da postigne zajednički cilj, a to je nula povreda na radu. Uvek težimo da oborimo naš rekordan broj bez povreda na radu, 1468 dana, bezbednim i odgovornim ponašanjem. Težimo da se zdravi i nepovređeni vratimo kako našoj porodici i prijateljima, tako i našim kolegama i radnom mestu.\n* Briga o zaštiti životne sredine je, takođe, veoma bitna. Kakvi su rezultati u toj oblasti? Šta je sve urađeno?\nKompanija Henkel nastoji da bude dobar partner zajednice u kojoj posluje, konstantim inovacijama doprinosimo razvoju i zaštiti životne sredine kroz čitav lanac vrednosti. Naša fabrika u Kruševcu prva je u Srbiji dobila ISO 50.001 sertifikat za energetsku efikasnost, kao i međunarodni Gold LEED sertifikat za liderstvo u energetskom dizajnu za očuvanje životne sredine. Sledeći „Henkelovu“ Strategiju održivog razvoja kontinuirano smanjujemo upotrebu električne energije, potrošnju vode i generisanje otpada. Pored toga što su naši procesi održivi, posebno je važno da stvaramo proizvode koji utiču na poboljšanje životne sredine, te tako inovacijama stvaramo reciklabilna pakovanja, dok doprinos ostvarujemo i tokom procesa korišćenja naših proizvoda, jer se na nižim temperaturama i upotrebom manjih količina postiže željeni efekat. Na globalnom nivou smo posvećeni cirkularnoj ekonomiji i verujem da će se napori u ovoj oblasti pozitivno odraziti i na našu zemlju u godinama koje dolaze.\n* “Henkel“ je tokom prethodnih godina postao prepoznatljiv po društvenoj odgovornosti i brojnim akcijama koje je pokrenuo ili podržao. Koje su akcije aktuelne, da li su planu nove aktivnosti? Koliko je važna društvena odgovornost?\nDruštvena odgovornost je jedna od ključnih vrednosti kompanije „Henkel“ i iz godine u godinu podržavamo aktivnosti od značaja za zajednicu u kojoj poslujemo. Posebno bih izdvojio MIT (Make an Impact on Tomorronj – Utiči na sutrašnjicu) inicijativu, u okviru koje zaposleni prijavljuju projekte za pomoć lokalnoj zajednici i volontiraju u njihovoj realizaciji. Od osnivanja MIT inicijative u Srbiji 2007. godine do danas, urađeno je više od 160 projekata u koje je uloženo oko 460.000 evra, a sve to zahvaljujući zalaganju više od 80 MIT volontera. Zahvaljujući tome, u brojnim osnovnim i srednjim školama i drugim ustanovama širom Srbije obezbeđeni su bolji uslovi za rad. Naši zaposleni u Kruševcu veoma aktivno učestvuju kao MIT volonteri. Samo u prethodnoj godini bilo je 18 MIT projekata na nivou cele zemlje, ukupne vrednosti 50.000 evra, od kojih je čak 11 realizovano u Kruševcu i okolini. Želeo bih da izdvojim MIT projekat izgradnje senzorne sobe u Domu zdravlja Kruševac u kome je volontirao kolega Dalibor Milenković. Siguran sam da nas u ovoj godini očekuje još mnogo lepih i važnih projekata. Takođe, u protekloj godini smo imali nekoliko značajnih akcija sa Crvenim krstom Srbije i Fondacijom Novak Đoković, čiji nastavak očekujemo i ove godine.\n* Na kraju Vaš komentar povodom nagrade, Povelje Privredne komore Srbije za poslovnog lidera u 2019. godini, koju ste kao direktor ovdašnje fabrike dobili krajem prošle godine?\nPovelja Privredne komore Srbije za poslovnog lidera u 2019. godinipredstavlja veliku čast i obavezu da i narednih godina pomeramo granice i stvaramo novi, još bolji ambijent za ekonomski razvoj i poslovanje u modernoj državi. Veoma sam zahvalan što je Privredna komora Srbije prepoznala naša zalaganja da doprinesemo zajednici i drago mi je što ovo priznanje mogu da podelim sa svojim timom koji je pođednako zaslužan za sve dobre rezultate koje ostvarujemo godinama unazad.\nU godini u kojoj će obeležiti „punoletstvo“ od preuzimanja „Merime“ kompanija „Henkel“ se nalazi među deset najvećih izvoznika iz Srbije, a proizvode sa kruševačke lokacije plasira u 34 zemlje. U okviru „Henkelove“ lokacije u Kruševcu rade fabrika za proizvodnju praškastih i tečnih deterdžentata, fabrika toaletnih osveživača, fabrika za proizvodnju tableta za mašinsko pranje posuđa i regionalni logistički centar, a u planu je dodatno širenje proizvodnih kapaciteta. Tokom pomenutog perioda „Henkel“ je postao prepoznatljiv i po brojnim akcijama namenjenim široj društvenoj zajednici Na početku nove poslovne godine o planovima i ciljevima, o postignutim rezultatima u prethodnom periodu, o položaju kruševačke fabrike…\ndušan antonijević Henkel intervju proizvodnja\t2020-02-16\nTag : dušan antonijević Henkel intervju proizvodnja\nPrethodni : FK Napredak nerešeno sa Javorom (1:1)\nSledeći : “Kromber i Šubert” stipendira studente za stručnu praksu\n24. oktobra 2020., 11:25


Oštre kazne UEFA za Ćosića i Pantića - Fudbal, Reprezentacija, Top News\nOštre kazne UEFA za Ćosića i Pantića\nAleksandar Milosavljević 01.11.2013., 13:45\nAleksandar Pantić i Uroš Ćosić, fudbaleri Mlade reprezentacije Srbije, kažnjeni su sa po tri utakmice zabrane igranja na utakmicama tekućih kvalifikacija za Prvenstvo Evrope 2015. u Češkoj, odlučili su članovi UEFA Kontrolne i disciplinske komisije.\nSednicom ove UEFA komisije predsedavao je Tomas Partl iz Austrije, potpredsednici su bili Džim Hansen iz Danske i Šandor Berzi iz Mađarske, dok su kao članovi učestvovali Žoel Volf iz Luksemburga, Rudolf Repka iz Češke i Džejms Šou iz Severne Irske.\nPantić i Ćosić su isključeni na utakmici Grupe 9 kvalifikacija za Prvenstvo Evrope, u kojoj su se 11. oktobra 2013. u Ahni sastale selekcije Kipra i Srbije. Njih dvojica su po jednu utakmicu kazne odradili neigranjem na susretu odigranom 15. oktobra protiv Severne Irske, tako da na njih selektor Radovan Ćurčić neće moći da računa na naredna dva meča koja će Srbija igrati u Gornjem Milanovcu protiv Belgije (15. novembar) i Italije (19. novembar).\nAleksandar PantićMlada fudbalska reprezentacija Srbijeuroš ćosić\nPrethodna vest Đekić u Strumici\nSledeća vest Basta povređen, Brkić se vratio na teren\nĐekić u Strumici


Mart 12, 2019 17:14\nVojna intervencija u Venecueli je neprihvatljiva za Evropsku uniju izjavila je Visoka predstavnica Evropske unije za spoljnu politiku i bezbednost Federika Mogerini.\n„Kriza koja pogađa Venecuelu ima političke i institucionalne uzroke. Njeno rešenje mora biti političko, kao što mora da bude mirno i demokratsko. To znači bez vojnih intervencija, unutrašenje ili spoljne, i takvo rešenje je prihvatljivo za nas“, rekla je Mogerini tokom konferencije Saveta bezbednosti UN, posvećene saradnji UN sa regionalnim i subregionalnim organizacijama, prenosi TAS S.\n„Verujemo da međunarodna inicijativa može pomoći da se nađe miran i demokratski izlazak iz krize“, rekla je ona i dodala da je „zbog toga osnovana Međunarodna kontakt grupa evropskih i latinoameričkih zemalja, da pomogne u stvaranju uslova za politički proces koji bi doveo do slobodnih i poštenih predsednickih izbora, u skladu sa međunarodnim standardima i venecuelanskim Ustavom.“\n„Čak i kada ne postoji multilateralni okvir, mi moramo da radimo na njegovoj izgradnji ili ponovnoj izgradnji“, zaključila je Mogerini.\nHuan Gvaido, lider venecuelanske opozicije i predsednik parlamenta, proglasio se privremenim predsednikom na mitingu u glavnom gradu Karakasa 23. januara. Istog dana, Sjedinjene Države su ga priznale kao privremenog predsednika, a zemlje\nGrupa Lima (bez Meksika) sledile su ovaj primer.


Predsjedavajući Zvizdić je rekao kako je dan dobijanja Upitnika jedan od najvažnijih datuma u procesu integracija BiH ka članstvu u Evropskoj uniji, procesu koji je počeo prije 16 godina.\n"Finalizacija je to jedne vrlo značajne faze, koja je došla nakon velikog angažmana vlasti u BiH. Dobili smo najobuhvatniji i najsloženiji zadatak za institucije BiH. Ništa poslije ovoga neće trebati taj nivo složenosti kao što je odgovor na Upitnik", rekao je Zvizdić.\nPredsjedavajući je objasnio koliko je važno ozbiljno prionuti na posao i profesionalno odgovoriti na pitanja iz Upitnika.\nTakođer jer rekao da, Također jer rekao da, osim odgovora na dostavljena pitanja, nema dodatnih uvjeta pred Bosnom i Hercegovinom, poput zatvaranja OHR-a ili usvajanje rješenja prema kojem strane sudije više neće biti u sastavu Ustavnog suda BiH.\nDobijanje Upitanja predstavlja završetak pozitivne godine za BiH kada su u pitanju odnosi sa EU, rekao je u svom obraćanju komesar Johannes Hahn.\nOn je istakao da je ovaj korak uslijedio nakon što je BiH u usvojila Reformsku agendu, te Mehanizam koordinacije.\n"Mislim da proces pristupanja Bosni i Hercegovini može donijeti pravu promjenu. Naredni korak je usporedba stanja u zemlji u odnosu sa kriterijima koje ispunjavaju zemlje članice Evropske unije", rekao je Hahn.\nPostoje strahovanja da će biti teško iskoordinirati proces odgovaranja, jer će se, sasvim je sigurno, pojaviti problem ko će na šta odgovarati, da li za neke odgovore odgovorna država, entitet, distrikt, kantoni, sve do opština.\nI dok su neki optimisti i smatraju da je uručivanje upitnika prilika za slavlje, baš zbog nedoumica izazvanih složenom strukturom zemlje i zbog, barem za sada, samo na papiru iskazane spremnosti nekih lidera za evropski put zemlje, drugi u procesu odgovaranja vide idealnu priliku za odugovlačenje procedure koja bi na kraju trebalo da rezultira članstvom BiH u Evropskoj uniji.\nKada BiH uspješno odgovori na sva postavljena pitanja iz Upitnika EK, odnosno kada Komisija bude zadovoljna odgovorima, ona će dati preporuku Vijeću Evropske unije o tome da li BiH treba odobriti status kandidata, a također može utvrditi i datum za otvaranje pregovora o pristupanju.\nPo okončanju pregovora potpisuje se Ugovor o pristupanju koji ratificiraju države članice EU, a Evropski parlament daje svoju saglasnost, nakon čega bi se BiH na određeni datum priključila Evropskoj uniji.\nIZVOR: Vebsajt BHRT, 09.12.2016.


Pale: Najava svečanosti povodom 30. rođendana Republike Srpske - FILTER\nPale: Najava svečanosti povodom 30. rođendana Republike Srpske\nOpština Pale obilježiće Dan Republike dvodnevnim programskim sadržajima i 30. rođendan Republike Srpske proslaviti evociranjem uspomene na period njenog nastanka, institucionalnog stasavanja i junačke borbe srpskog naroda za svoju slobodu i državu.\nNa Dan Republike, u nedjelju 9. januara, u 10.45 časova, u crkvi Uspenja Presvete Bogorodice biće služen pomen poginulim srpskim borcima u odbrambeno-otadžbinskim ratovima, a potom će u 11.30 časova predstavnici opštine i Boračke organizacije položiti vijence na centralno spomen-obilježje.\nU 12.00 časova u sali Kulturno-sportskog centra Pale biće organizovan okrugli sto posvećen Danu Republike i velikom jubileju.\nModerator okruglog stola, čiji će sadržaj biti publikovan i u posebnom zborniku, biće dugogodišnji istaknuti novinar i publicista Zoran Žuža.\nIz opštinske uprave navode da će u ponedjeljak 10. januara, u sali Kulturno-sportskog centra Pale biti održano poetsko veče pod nazivom “Srpskoj s ljubavlju”.\nPublici će se od 19.00 časova predstaviti pjesnici Nedeljko Zelenović i Goran Vračar, dok će u muzičkom dijelu programa nastupiti Milica Čamur, Slađana Marinković, Jovana Obradović i Tanja Kenjić, navedeno je u saopštenju iz opštinske uprave.\nOpština Pale poziva građane da u što većem broju prisustvuju ovim manifestacijama, kojima se u ovoj sredini, mjestu koje ima istorijsku ulogu u nastanku i institucionalnom stasavanju Republike Srpske, na dostojanstven i prigodan način obilježava 30. rođendan Republike.\nTags: 9. januar Dan Republike Srpske Pale\nPrethodna Opština pomogla JKP Trnovo sa 100.000 KM za sanaciju deponije\nSledeća Objavljen raspored polazaka i SKI BUS stajališta\nObavještenje za stanovnike Vogošćanske ulice


Može li Fadil Novalić sa svojim savjetnicima i ministrima barem uskladiti zajedničko laganje?\nAner Žuljević, delegat Socijaldemokratske partije BiH u Domu naroda Parlamenta Federacije BiH, oglasio se povodom nedavnih istupa savjetnika u Vladi FBiH Zlatka Hurtića, a naročito posljednjih medijskih istupa premijera FBiH Fadila Novalića i federalnog ministra rudarstva, energije i industrije Nermina Džindića, te ih pozvao da, bar kad štite svoje „talove“, usklade zajedničko laganje.\n„U suprotnom, premijer Novalić će u potpunosti ʹzabetoniratiʹ poziciju tragikomičnog dvorskog zabavljača u drami apsurda, koju građanima već tri godine režira SDA i njena Vlada. Naime, nakon što je Federalno ministarstvo finansija 9. oktobra “počastilo” javnost informacijom da je tog dana objavljen Javni poziv za zaduženje od 20 miliona KM kroz trezorske zapise, sljedećeg dana se u javnosti ukazao Zlatko Hurtić, tzv. vanjski saradnik Vlade FBiH, koji nam je objasnio da je Vlada dug stavila pod kontrolu i da nema potrebe za novim zaduženjima?!“, navodi Žuljević i dodaje kako smo u proteklim danima u izjavama aktuelne vlasti imali promociju suficita budžeta FBiH, što je kao laž trajalo taman dok Ured za reviziju svojim nalazom nije potvrdio kako se radi o još jednoj, u nizu, manipulacija aktuelne vlasti.\n„Vrhuncu bahatosti je javnost svjedočila u emisiji FTV-a Mreža, u prilogu o javnim preduzećima UNIS-Group i PRETIS i ugovorima koje su ove javne firme potpisivale sa privatnim Novalićevim preduzećima. Novalić je u emisiji, naime, izjavio da želi smijeniti direktora UNIS-a, jer to Vlada radi svuda gdje ne mogu „ovladati direktorom“! Konačno, na novinarski upit da li je suvlasnik firme Termo Metal Resist koja posluje sa PRETIS-om, Novalić je odlučno rekao da ne posluju sa PRETIS-om putem višemilionskih ugovora. S druge strane njegov poslovni partner, suvlasnik Termo Metal Resista, odnosno federalni ministar rudarstva, energije i industrije Nermin Džindić, na upit da li njihova privatna firma ima ugovor sa PRETIS-om, odgovara sa „da“!\nNevjerovatno zvuči, ali je očigledno istina, da dvije ključne osobe u Federaciji svoje javne pozicije tako bahato, očigledno i nedvosmisleno stavljaju u službu privatnog interesa. Sve navedeno samo potvrđuje koliko nam je neophodno hitno zakonsko rješenje po pitanju sukoba interesa, a iskreno se nadam da će nadležne institucije raditi svoj posao, kada je u pitanju ovakva zloupotreba javnog položaja“, navodi Žuljević.\n> Pozivamo tužilaštva da spriječe Fadila Novalića i SDA da preko “Krivaje” ukradu pet miliona KM\n> Čengić: Novaliću, ne laži o bolesnoj djeci!\n> Fadil Novalić je odgovoran za sukob radnika i policije


SOMBORCI NE PRAŠTAJU NA DOMAĆEM TERENU | Apa-press\n1. novembra 2020. od Apapress\nRADNIČKI 1912 – OFK VRŠAC 2:0 (1:0)\nSudija Saša Ranisavić 5\nStrelci: Terzić 30. i Antunić 90+2\nŽuti kartoni: Slavuljica, Popović i trener Jevrić (Radnički 1912), Blagojević, Vujić, Osmanović i Popović (OFK Vršac)\nRADNIČKI 1912: Pehilj 8, (Ićitović), N. Lazić ml 7,5, (Popović 7,5), Šveljo 7,5, Terzić 8, Unković 7,5, Slavuljica 7,5, Knežević 7,5, (Molnar), Avdić 7,5, (N.Lazić), Goronjić 7,5, Antunić 8\nOFK VRŠAC: Jeveričić 7, Blagojević 7, Pupović 7, Beljin 7,5, Vujić 7, (Popović), Petrović 7,5, Spasić 7, Ilić 7,5, Osmanović 7, Lazevski 7,5\nVrhunska fudbalska predstava dva tima koja po svemu prikazanom zaslužuju da se nađu među ekipama koji će biti u kombinaciji za najvišlje postolje na tabeli Srpske lige Vojvodina. Pobeda je zasluženo pripala Somborcima, ali do bodova se nije došlo lako, jer su se gosti predstavili kao najbolja ekipa koja je tokom ovog dela sezone gostovala na Gradskom stadionu u Somboru.\nU jeku terenske inicijative domaćina, prvu pravu priliku imali su gosti u 20. minutu. Vujić se našao neometan na desnoj strani, imao je dovoljno vremena da se namesti i centrira gde na nekih šest – sedam metara od gola Radničkog 1912 pronalazi Ilića, ali na sreću domaćina napadač Vršca nije bio precizan pa je lopta završila pored desne stative odličnog Filipa Pehilja. Kazna za promašaj usledila je deset minuta kasnije kada se Šveljo u svom stilu oslobodio pratilaca i sjajno nabacio loptu u kazneni prostor Vršca gde se našao najbolji pojedinac ove kvalitetne utakmice Darko Terzić i glavom prosledio loptu u mrežu gostiju.\nТrener Radničkog 1912 Dušan Jevrić\nOvaj pogodak nije pokolebao igrače Vršca koji su nastavili sa dobrom igrom i u 45. minutu imali su izglednu priliku za izjednačenje, ali je Vujić ishitreno i neprecizno šutirao sa peterca pa se na odmor otišlo sa prednosti Radničkog 1912 od 1:0. Ključni detalj ovog derbija dogodio se u 52. minutu. Naime, brzonogi Osmanović uspeo je da primi loptu na nekih 15 metara od gola Radničkog 1912 i imao je otvoren put ka mreži. Činilo se da je pogodak neminovan, ali mu sa na putu realizacije isprečio mladi golman domaćih Filip Pehilj koji je hrabrom intervencijom zaustavio u dva navrata pokušaj napadača gostiju, koji ga je nakon toga povredio. Arbitar Ranisanić je morao gostujućeg igrača da udalji sa terena, ali se zadovoljio sa žutim kartonom.\nMogli su igrači Radničkog 1912 da otklone sve dileme oko pobednika u 62. minutu kada su istrčali kontru i našli se u situaciji četiri protiv dva, ali je Avdić slabo šutirao u momentu kada se našao sam ispred golmana Jeveričića. Drugu grubu grešku na utakmici sudija je napravio u 65. minutu kada nije dosudio očigledan penal za domaćine, jer je Blagojević rukom zaustavio loptu u svom kaznenom prostoru, što je izazvalo negodovanje kod igrača i klupe Radničkog 1912.\nAleksandar Popović prvotimac Radničkog 1912\nU samoj završnici utakmice svoju dosta dobru igru golom je krunisao Igor Antunić. On je u drugom minutu sudijske nadoknade vremena pobegao svojim čuvarima i poslao loptu u mrežu nemoćnog golmana OFK Vršca.\nRadnički 1912 je dospeo na peto mesto na tabeli i nastavio dominaciju na domaćem terenu, a u sledećem kolu Somborci gostuju OFK Bačkoj iz Subotice.\nPredhodniPODRUČNA LIGA SOMBOR – U KLJAJIĆEVU KORDUN PROTIV STANIŠIĆA\nSledećiODŽAČANI NASTAVLJAJU SA POBEDAMA\nLEPO VREME IZMAMILO ATLETIČARE DA TRENIRAJU NA OTVORENOM 19. februara 2019.\nIZMENE ZAKONA O SAOBRAĆAJU – BEZ ALKOHOLA I OBAVEZNO VEZIVANJE 9. marta 2018.


FoNet portal :: Pretraga / tagId=35703\nTag: javnost, Pogodaka: 30\nDijalog zatvoren za javnost\nPredsednik Srbije Aleksandar Vučić učestvuje ovog jutra na sesiji Svetskog ekonomskog foruma u Davosu - Diplomatski dijalozi na temu Zapadnog Balkana, ali je taj skup zatvoren za javnost.\nNovine uznemirile javnost\nObjavljivanjem fotografija tela mladića, koje je nekoliko meseci bilo u vodi i nepotvrđenih navoda iz istrage, više dnevnih listova i portala prekršilo je Kodeks novinara Srbije i uznemirilo javnost, upozorio je danas Savet za štampu.\nPrva ostavka u vladi Šolca\nNemačka ministarka za pitanja porodice Ane Špigl danas je podnela ostavku na tu funkciju, zbog toga što je prošle godine, kao ministarke za ekologiju pokrajine Rajnland, otišla na odmor u vreme kada su taj deo Nemačke pogodile velike poplave, u kojima je život izgubilo skoro 200 ljudi.\nUskoro rezultati istrage\nIstraga o nesreći u rudniku "Soko", u kojoj je stradalo osam rudara, je u toku i sve nadležne institucije, rudarska inspekcija, policija i tužilaštvo rade svoj posao i očekujemo u toku nedelje preliminarne rezultate istrage sa kojima će javnost biti detaljno upoznata, rekao je pomoćnik minstarke rudarstva i energetike Dejan Milijanović.\nUprkos znatnim pomacima od početka uspostavljanja mreže mernih stanica za kvalitet vazduha i sistema za informisanje javnosti u zemljama regiona, kvalitet i količina podataka o zagađenju i dalje nisu na zadovoljavajućem nivou, a zvanični rezultati moraju biti mnogo dostupniji i jasniji.\nPredsednik Stranke slobode i pravde (SSP) Dragan Đilas poručio je danas premijerki Ani Brnabić da prekine da obmanjuje javnost i vređa lekare pričom da im je početna plata 1.020 evra ili 120.000 dinara, jer tvrdi da ona sa januarskim povećanjem iznosi 95.891 dinar.\nObmane o Jadru\nMinistarka rudarstva i energetike Zorana Mihajlović izjavila je danas, povodom nove blokade puteva, da pojedini političari i lažni ekolozi žele potpunu zabranu izrade studija o projektu "Jadar" i da se o litijumu uopšte ne razgovara, jer znaju da će studije o proceni uticaja na životnu sredinu pokazati da sve vreme lažu i ombanjuju javnost.


Panić i Mesić: Potrebna revizija Dejtonskog sporazuma - Klix.ba\nRješenje za region je ulazak EU\nPanić i Mesić: Potrebna revizija Dejtonskog sporazuma\n28.2.2012. u 18:49\nUčesnici današnje međunarodne konferencije u Moskvi "Raspad SSSR-a i SFRJ - 20 godina poslije: zaključci i pouke" ocijenili su da je zajednički put svih bivših jugoslavenskih republika - demokratija, jačanje dobrosusjedske saradnje i evropske integracije.\nPanić je kazao da rat "ne može biti rješenje za budućnost" i da se mora pregovarati o svim spornim temama.\n"Za sve zemlje regiona najvažniji su razvoj demokratije i evropska perspektiva", kazao je Panić.\nPo njegovoj ocjeni, Srbi "moraju priznati da je Srbija odnosno Slobodan Milošević bila razlog raspada Jugoslavije".\n"Najvažnija pouka ove konferencije je da počnemo misliti o budućnosti bivših jugoslavenskih republika kao dijela EU-a. Svi se slažu da je odlično ekonomsko rješenje za region Evropska unija. To je i odlično političko rešenje jer će donijeti sistem koji treba da se promijeni", kazao je Panić.\nPo njegovim riječima, u svim bivšim jugoslavenskim republikama i dalje postoji stari socijalistički sistem, samo s drugim ljudima. "U tom sistemu mladi, napredni ljudi, ne mogu funkcionirati. Zato je vrlo važno promijeniti sistem", naveo je Panić, javila je Beta.\nBivši hrvatski predsjednik Stjepan Mesić je ocijenio da je za raspad bivše Jugoslavije kriv Slobodan Milošević, koji je, prema njegovim riječima, "izazvao krizu igrajući na kartu spašavanja Jugoslavije, a ustvari ju je razarao".\n"Najvažnija pouka raspada i rata je da treba pregovarati i onda kada se pregovori čine bezizlaznim. Rat nije rješenje, i poslije rata se mora sjesti za pregovarački sto. Treba da živimo kao susjedi i da od toga svi imamo koristi", kazao je Mesić.\nZamjenik ministra vanjskih poslova Rusije Grigorij Karasin kazao je da su države zapadnog Balkana napravile izbor u korist EU-a, i da Rusija "poštuje taj suvereni izbor balkanskih naroda i njihovo neosporivo pravo".\nOn je, međutim, ukazao na to da "napori samih država regiona mogu biti energičniji, solidniji i dosljedniji".\nKarasin je ocijenio da se danas situacija na Balkanu ne može okarakterizirati kao "oštra kriza", i da u regionu jačaju tendencije normalizacije u periodu poslije sukoba, kako u samim državama tako i u njihovim međusobnim odnosima.\n"Sada je već jasno da taj region u potpunosti može postati polje za aktivnu saradnju u korist socijalnog i ekonomskog razvoja naroda", naveo je Karasin.\nPo njegovim riječima, i na postjugoslavenskom i na postsovjetskom prostoru i dalje postoje "konfliktne situacije" koje donose nestabilnost i ometaju međudržavnu saradnju.\nPo njegovoj ocjeni, perspektiva svih zemlja je EU, koja će, kako smatra, iako preživljava ekonomsku krizu, opstati.\nSekretar makedonske ambasade u Moskvi Simon Kanevče ocijenio je da je za bivše jugoslavenske republike neophodno jačanje međusobne saradnje, ulazak u EU i prihvaćanje evropskih vrijednosti.


Brnabić: Modernizacija uprave - Dnevni list Danas\nPočetna » Ekonomija » Brnabić: Modernizacija uprave\nBrnabić: Modernizacija uprave\nVlada će nastaviti borbu protiv sive ekonomije i rad na unapređenju uslova oslovanja, izjavila je večeras ministar državne uprave i lokalne samouprave Ana Brnabić na obeležavanju 10. godišnjice Nacionalne alijanse za lokalni ekonomski razvoj (NALED).\n1Piše: FoNet 07. septembra 2016. 22.41\nDoskorašnji predsednik Upravnog odbora NALED, Ana Brnabić je rekla da od te organizacije očekuje konkretne predloge i rešenja i da je svesna da će iz nje stizati kritike u slučaju da se ne radi dobro.\nAna Brnabić je izrazila očekivanje da će Srbija i ove godine napredovati na listi Svetske banke o uslovima poslovanja. Kao prioritete u radu, Ana Brnabić je navela modernizaciju javne uprave, sa akcentom na razvoj elektronske uprave.\nElektronske dozvole su jedan od putokaza kako se boriti protiv korupcije i prevazići otpore promenama, ocenila je Ana Brnabić, uz poruku da je vladin cilj i stvaranje jednostavnog i efikasnog poreskog sistema.\nAna Brnabić je izrazila očekivanje da će NALED pomoći vladi u sprovođenju reformi i stvaranju boljih uslova za poslovanje i život.\nMinistar poljoprivrede Branislav Nedimović, koji je, takođe, radio u NALED, izjavio je da će od te organizacije tražiti pomoć u uspostavljanju sistema kontrole kvaliteta hrane.\nKao jedan od ciljeva svog ministarstva Nedimović je naveo efikasniji rad Uprave za agrarna plaćanja, koju je nazvao svojevrsnom narodnom bankom za poljoprivrednike.\nSvečanosti su prisustvovali američki ambasador Kajl Skat i bivši ambasador SAD u Beogradu Meri Vorlik.\nSkat je poručio da su SAD ponosne što su pomogle osnivanje NALED.\nPrema Skatovim rečima, SAD su dale za razne projkete NALED više od milion dolara.\nOd te sume je mnogo važnije što je NALED svojim aktivnostima, poput inicijative za suzbijanje sive ekonomije, pomogao Srbiji i njenim građanima, ocenio je Skat.\nBorba protiv sive ekonomije i korupcije u Srbiji nije okončana, izjavio je Skat i ukazao i na problem postojanja parafiskalnih nameta za privrednike.\nSkat je rekao da mu je drago što su u Srbiji vlada i privreda, ali i građani, posvećeni promenama radi napretka zemlje.\nČestitke NALED su video porukama uputili bivši ambasadori SAD u Srbiji Majkl Polt i Kameron Manter.\nPrijem povodom 10 godina NALED je održan u Belom dvoru u Beogradu. Prisutni su bili članovi te organizacije, privrednici i strane diplomate.\nana brnabic, NALEDBeograd\n08. septembra 2016. u 07.03


02.06.2018. - 08:30h\nDa ova grafika i nema baš smisla uverili smo se kada smo pogledali šta čika Google sugeriše kada su pitanju države iz okruženja. Tako su Rumuni poznati po – pesmama, a Bugarsku povezuju sa fudbalerima. Inače, da je Balkan očigledno fudbalski raj i mesto gde se rađaju najbolji svetski igrači, pokazuje podatak da su još neke države povezuju sa fudbalerima – BiH i Crna Gora.\nHrvatskoj se nisu zamerili pošto je povezuju sa ostrvima kojih ima zaista u velikoj meri, dok je Makedonija „poznata” po vinima.\nSve u svemu, čvrsto stojimo iza tvrdnje da ova infografika veze s vezom nema, a ljude iz Googlea, ali iz turističke agencije „Exeter International” (koja se, inače, nalazi u američkoj saveznoj državi Južna Dakota) pozivamo da posete Srbiju. U pauzi između dva ratna filma pokazaćemo im šta u stvari imamo da ponudimo.


selektor turneja amerika reprezentacija srbija ilija stolica selektor\nVreme ide, a neko mora da zauzme kormilo dok FSS konačno objavi ko je nasledio Tumbakovića. "Vršilac dužnosti" selektora na turneji u Americi biće Ilija Stolica.\nSelektor mlade reprezentacije Srbije sa kojim je FSS obnovio nedavno ugovor iako nije napravio dobre rezultate vodiće "orlove" na turneju.\nOd 21. do 31. januara će fudbalska reprezentacija Srbije sastavljena od igrača iz Superlige igrati nekoliko "egzotičnih utakmica".\nOkupljanje je zakazano za 21. januar nakon čega sledi put u Santo Domingo gde će Srbija 25. januara igrati utakmicu sa Dominikanskom Republikom.\nPar dana kasnije, 31. januara sledi meč sa selekcijom SAD u Orlandu na stadionu "Eksplorija".\nTo je taj gen - VUČE KORENE IZ SRBIJE i ljubi Diletu! Vrela noć u hotelu, bombastična Italijanka ima novog dečka /FOTO/\n"Jesi gledao ONAJ FILM sa njom?" Burna prošlost: U vezi je sa vlasnikom kluba, a sada je bivša zvezda filmova za odrasle postala nova direktorka Vest Hema!\nPoznato je da će nacionalni tim činiti Saša Zdjelar, Slobodan Urošević i Filip Stevanović koji neće ići na deo priprema Partizana u Turskoj, dok se Lazar Marković zahvalio na pozivu i rešio da ostane na klupskim pripremama.\nZAŠTO KOMPANIJE MENJAJU IME Nedavno je to uradila jedna banka, a ne tako davno i još jedna kompanija u Srbiji, ali i mnoge u svetu\nZONA SUMRAKA: Sanja Stanković OBILAZI VRAČARE da skine crnu magiju za koju veruje da joj je bačena zbog lepote...


Tanjug 16. septembra 2021. 11:47\nBEOGRAD – Letnja muzička sezona u Srbiji se već privodi kraju, a koncerata u Beogradu i i celoj našoj zemlji je sve manje zbog lošije epidemiološke situacije.\nTako će večeras u prestonici na Kalemegdanu biti održana dva koncerta, ali na različitim lokacijama – rok umetnik Nikola Vranjković sviraće u klubu BitefArtCafe Summer Stage, dok će hrvatska elektro pop grupa „Detour“ nastupiti u klubu “Barutana” ispod ovog parka.\nDanas će na brodiću “Zappa barka” zasvirati i bend “Multietnička Atrakcija“, beogradski duo koji svira neobičan žanr – “heavy truck rokenrol”, u šta će se uveriti publika u ovoj konkurenciji.\nVeć u petak, 17.09. počinje tradicionalni rok festival “Gitarijada” u Zaječaru, na kome će u svega dva dana zasvirati “Riblja čorba”, hrvatski pank rokeri “Hladno pivo” (najvredniji po koncertima u Srbiji), kao i pop rok grupe “Neverne bebe” i “Galija”.\nMuzički klub Subbeerni centar u centru Beograda u petak će prvi put otvoriti svoja vrata od pandemije za zajednički koncert “Subbeeranje” kao mini maraton tri alternativna rok benda – “Artan Lili”, “Kanda, Kodža i Nebojša” (KKN) i “Straight Mickey and the Boyz”.\nVikend će biti veoma bogat, jer će Beograd posetiti uvek dragi i redovni gosti iz regiona – Darko Rundek, Mašimo Savić i Vlatko Stefanovski.\nStadion Tašmajdan će ugostiti još dva poznata muzičara – hrvatskog pop pevača Mašima Savića 18.septembra, a dan kasnije makedonskog virtuoza na gitari – Vlatka Stefanovskog, koji su imali zakazane, pa odložene koncerte krajem jula na istom mestu.\nSubota je rezervisana i za još jedan rege nastup muzičara Hornsman Coyote – Nemanje Kojića i grupu „Soundsystem“ kao nastavak prethodnog koncerta, na istom mestu kluba Fest u Zemunu.\nPoznati pankeri „NBG“ u subotu sviraju u Smederevskoj palanci, a drugi pank izvođači „Vox Populi“, u proslavi 25. rođendana, 23. septembra su na „Zappa barci“.\nRok grupa „Kerber“ planira da 23. septembra u svom rodnom Nišu na Letnjoj pozornici proslavi 40 godina karijere, a ovog leta su svirali po Beogradu (Beer fest, Fort fest na Kalemegdanu) i celoj Srbiji, uz promociju novog singla u vreme pandemije.


23. jul – Grade najveću bolnicu na svijetu vrijednu 1.5 milijardi dolara – Turska | MedicalCG Online\nTurska kompanija Ronesans Health Investment i japanska kompanija Sojitz zaključili su sa stranim investitorima ugovor o izgradnji bolnice u centru Istanbula, vrijedan 1,5 milijardi dolara.\nTaj bolnički centar, sa 2,7 hiljada kreveta, biće jedan od najvećih u svijetu, a zaposliće oko deset hiljada ljudi – navode iz Ronesansa.\nKako je predviđeno, bolnica će dnevno moći da pruža usluge za 23,6 hiljada pacijenata.\nIzgradnja bi trebala početi 1. oktobra i trajaće tri godine. Gradiće se na površini od jednog miliona kvadratnih metara, a biće dodatno osigurana seizmičkim izolatorima koji će joj omogućiti normalno funkcionisanje i tokom velikih potresa.\nPredsjednik Ronesans Holdinga, Erman Ilicak, ocijenio je da će bolnica igrati ključnu ulogu u pretvaranju Istanbula u zdravstveni turistički centar. – Ova velika investicija japanskih partnera i drugih finansijskih institucija pokazuje da strani investitori imaju povjerenje u jaku tursku ekonomiju – rekao je Ilicak.


Ford i Rivian postigli dogovor o saradnji - Auto Republika\nIako je prethodnih meseci kružila priča da je General Motors zainteresovan za kupovinu udela u novom proizvođaču električnih vozila Rivianu, njegov rival Ford je bio brži a juče je zvanično objavljena saradnju između dve firme.\nRivian je privukao veliku pažnju prošle godine sa dva prototip modela (R1T pikap i R1S terenac), a samo nekoliko meseci kasnije Amazon je poslao u ovu kompaniju, investiciju vrednu 700 miliona američkih dolara. Sada se u trku uključio i Ford koji će investirati 500 miliona dolara, a zauzvrat Rivian će razviti potpuno novi električni model za drugog najvećeg američkog proizvođača.\nFord je već najavio dva potpuno električna vozila do 2022. godine i to novi krosover na bazi Mustanga kao i električnu verziju pikapa F-150. Rivianov model će biti ukupno treći, a pretpostavlja se da je reč o krosoveru.\nOno šta se kompaniji iz savezne države Mičigen posebno dopalo je Rivianova takozvana “skateboard“ (skejtbord) platforma, koja je izuzetno fleksibilna za proizvodnju vozila različitih dimenzija. Na šasiji ove platforme se nalaze sve komponent ogibljenja, dva električna agregata (po jedan u prednjem i zadnjem delu) kao i baterije.\nZahvaljujući takvoj postavci, proizvođač je u stanju da jednostavno samo doda školjku po sopstvenoj želji, pa nećemo biti iznenađeni ukoliko zapravo bude reč o nekoliko novih Fordovih modela. Tu su uključeni i performantni modeli, a Rivian kaže da će njegov terenac R1S moći da ubrza iz mesta do 100 km/h za manje od tri sekunde i da će razvijati preko 750 konjskih snaga.\nIako u partnerstvu sa Fordom, Rivian će i dalje moći da sarađuje sa ostalim proizvođačima pod uslovom da ne koristi identična tehnička rešenja. Veruje se da je upravo ovaj detalj bio presudan u propalim razgovorima sa General Motorsom, koji je tražio od potencijalnog partnera da obustavi svaku saradnju sa konkurencijom.\ntags: ford general motors partnerstvo R1S R1T Rivian\nprevious Peterbilt kamion sa 4,8 miliona km na satu\nnext Gon će ponovo videti Sunce


Soraja udarila na Dijanu: Ona stoji iza moje zabrane ulaska u Srbiju! Kontroverzna starleta u sukobu sa bivšom funkcionerkom MUP! - Informer Ad\nE. I. | 10. 11. 2021.\n* Dijana Hrkalović stoji iza moje zabrane ulaska u Srbiju, učinjena mi je velika nepravda, požalila se Soraja Vučelić na bivšu sekretarku u MUP, koja je trenutno u pritvoru\nKontroverzna starleta Soraja Vučelić optužila je bivšu državnu sekretarku u MUP Dijanu Hrkalović da joj je ona smestila zabranu ulaska u Srbiju 2018. godine! Soraja se žali da joj je Hrkalovićeva, koja je trenutno u pritvoru, učinila "veliku nepravdu" i da je "pravda spora, ali dostižna".\n- Da, istina je da Dijana stoji iza svega toga i da mi je učinjena velika nepravda, ali o detaljima ne želim da govorim. Uostalom, pravda je spora, ali dostižna i nemam potrebu ništa da forsiram po tom pitanju.\nNije zbog Tijane\nNije tačno da mi je Dijana izdejstvovala zabranu ulaska u Srbiju zbog sukoba sa Tijanom Ajfon\nInače, Soraja je prvi put bila u žiži javnosti zbog veza sa podzemljem u septembru 2014, nakon ubistva njenog bliskog prijatelja, vođe barskog klana Armina Muše Osmanagića. Muša je ubijen hicem iz snajpera ispred svog kafića u Baru, i to samo nekoliko minuta nakon što je ispratio Soraju iz tog lokala. Starleta je zbog toga satima saslušavana u crnogorskoj policiji, jer se ispitivala mogućnost da ga je ona namamila da izađe iz lokala, ali starleta je tvrdila da je od Muše samo tražila da joj pozajmi "maserati" za snimanje nekakvog spota, da nije ni slutila šta će mu se desiti, pa je puštena.\nPotom joj je u oktobru 2015. u Podgorici zapaljen džip "rendž rover", i to odmah nakon što je u zatvoru u Spužu posetila bliskog prijatelja Beograđanina Miloša Čujovića, koji je u međuvremenu osuđen na pet i po godina zatvora jer je hakerskim prevarama i falsifikovanjem dokumenata ukrao milion i po evra sa tuđih računa u bankama. Čujović je pre četiri godine pušten da se brani sa slobode, nakon čega je pobegao u inostranstvo, zbog čega je osuđen u odsustvu.\nSam je tokom sudskog postupka, pre nego što je pobegao, priznao da je ukrao "mnogo više od milion i po evra iz nekoliko banaka" i do detalja je opisao celu prevaru i krađu.\nSoraji je, takođe, u septembru 2017. u Beogradu, malo pre nego što joj je zabranjen ulaz u Srbiju, zapaljen skupoceni "maserati" i tada se u medijima spekulisalo da je primala pretnje smrću.\nMediji su je tada povezivali sa osobama bliskim Luki Bojoviću i crnogorskom "škaljarskom klanu", koji je bio u sukobu sa "kavačkim klanom". Crnogorska policija, naime, veruje da iza ubistva Osmanagića stoji klan Luke Bojovića, koji je trenutno u zatvoru u Španiji.\nZaštita javnog poretka i bezbednosti\nSoraji Vučelić je, barem zvanično, zabranjen ulazak u zemlju u skladu sa Zakonom o strancima, na osnovu kog se ulazak u zemlju može zabraniti stranim državljanima radi zaštite javnog poretka ili bezbednosti Srbije i njenih građana. Imena u registru su tajna, ali mediji su preneli da je spisak nedavno proširen imenima još nekoliko starleta koje se povezuju sa crnogorskim klanovima.\nStarleta soraja zabrana ulaska Dijana Hrkalović


Ako je suditi po pisanju italijanske štampe, novi trener Čelsija biće doveden na incijativu gazde kluba, Romana Abramoviča.\nRuski biznismen je rešen da zameni Antonija Kontea, pod čijom komandnom palicom četvrtoplasirani "plavci" trenutno imaju 19 bodova manje od vodećeg Sitija, istina uz meč manje od "građana" u Premijer ligi.\nKako javlja "Gazeta delo sport", rastanak Kontea i Čelsija je neminovan na kraju ove sezone (pojedini britanski tabloidi najavljuju da bi to moglo da se desi i ranije), a Abramović je ozbiljan u nameri da za novog menadžera dovede Mauricija Sarija iz Napolija.\nOvaj stručnjak ima ugovor na još godinu i po dana, a gazda Čelsija je, prema pisanju uglednog italijanskog lista, spreman da plati osam miliona evra da ga dovede odmah po završetku ove sezone.\n"Da, ta klauzula postoji u ugovoru. Da mogu, odmah bih je uklonio", rekao je prvi čovek kluba iz Napulja, Aurelio de Laurentis, koji je za 9. februar najavio sastanak sa Sarijem "povodom rešavanja pitanja buduće saradnje".\nNa tabeli Serije A Napoli vodi sa bodom prednosti u odnosu na Juventus, koji je odigrao meč više.


Kompanija Adriatic Marinas i ove godine predstavlja svoj projekat Porto Montenegro na najznačajnijim septembarskim sajmovima nautike u Evropi. Niz prestižnih manifestacija počinje sajmom u Kanu (9. – 14. septembra), nakon čega slijedi predstavljanje projekta na Sajmu nautike u Sautemptonu u Britaniji (12. – 21. septembra), a krajem mjeseca i na sajmu nautike u Monaku (24. – 27. septembra).\nSajam nautike u Kanu ove godine predstaviće više od 580 brodova koji će biti izloženi u vodi i na kopnu. Uz pristaništa i na pontonima, kao u „plutajućoj vitrini“, pravo iz brodogradilišta, biče predstavljeno preko 150 najnovijih dostignuća jahting industrije. Ove godine organizatori očekuju više od 45 hiljada posjetilaca u 5 dana, koliko će trajati ova prestižna manifestacija.


Odalović: Od 10.179 nestalih, trećina su Srbi | Novosti.RS\nOdalović: Od 10.179 nestalih, trećina su Srbi\n01. 08. 2019. u 12:57\nPredsednik Komisije za nestala lica Vlade Srbije Veljko Odalović, izjavio je danas da se na prostoru bivše Jugoslavije i dalje 10.179 lica vode kao nestala, a trećinu, više od 3.500, čine Srbi\nPredsednik Komisije za nestala lica Vlade Srbije Veljko Odalović, izjavio je danas da se na prostoru bivše Jugoslavije i dalje 10.179 lica vode kao nestala, a trećinu, više od 3.500, čine Srbi.\n"Pitanje nestalih lica je jedno od najtežih pitanja kojim se čitav region bavi. Ovo je prvenstveno humanitarno pitanje. Pokušavamo da pomognemo da se ova najteža posledica sukoba na prostoru bivše Jugoslavije okonča", rekao je Odalović na sednici Odbora za dijasporu Skupštine Srbije.\nOn je naglasio da je mnogo urađeno na uspostavljanju bilateralne saradnje sa državama u okruženju.\nPROČITAJTE JOŠ - Odalović: Međunarodna zajednica da se presabere\n"Sa Hrvatskom imamo međudržavni sporazum i protokol. Međutim, tu smo sad u novom problemu, jer koncept koji zagovara nova struktura koja tamo funkcioniše je da se i sporazum i protokol stave u drugi plan, te da se ide ka novim pravilima, sve u duhu novog zakona u vezi sa nestalim licima. Verujem da ćemo imati ozbiljnih blokada", ocenio je Odalović.\nŠto se tiče Hrvatske, imamo 632 lica za koja imamo legitimno pravo da tragamo, rekao je Odalović i naveo da se, uz to, na listi nestalih vodi i 366 srpskih državaljana, prvenstveno vojnika kada je u pitanju BiH.\n"Imamo još jednu operativnu listu sa podacima koji nisu kompletni o licima čija je sudbina takođe nepoznata. Tu je još 688 imena i po tim zahtevima postupamo i dalje", naveo je Odalović.\nPROČITAJTE JOŠ - Odalović: Očekujem optužnice za zločine nad Srbima\nPrema njegovim rečima, Komisija je u poslednjih godinu dana zabeležila 40 identifikacija u Hrvatskoj, objašnjavajući da Komisija zajedno sa porodicom nestalog prisustvuje identifikaciji lica u institutu u Zagrebu i nakon toga preuzima telo i sahranjuje ga.\n"U Hrvatskoj smo, prema protokolima, prisustvovali eshumaciji 1.400 tela ljudi srpske nacionalnosti", rekao je on.\nOdalović je kazao da Hrvatska ima određene zahteve koji su vezani za dokumentaciju iz arhiva, navodeći da do sada nisu pronađeni novi podaci koji bi pomogli traženju nestalih.\n"To je za nas problem, zato što u Hrvatskoj orkestrirano to ponavljaju i uporno traže dokumentaciju. Tu se stvara utisak da Srbija nešto krije. To je strategija pritiska na koju odgovaramo vrlo odgovorno", naveo je Odalović.\nOn je istakao da čitavom regionu nedostaju nove informacije, ističući da je to jedan od razloga zbog čega je došlo do zastoja.\nSrbija ima protokol o saradnji i sa BiH, kazao je Odalović, navodeći da je problem tamošnje "trojno upravljanje".\n"Vrlo nam je komplikovano kada imamo bilo koju aktivnost vezanu za BiH, ali ne mogu da kažem da mi ne sarađujemo", istakao je Odalović.\nKada je reč o prostoru Kosova i Metohije, Odalović napominje da postoji radna grupa u okviru dijaloga kojom predsedava Međunarodni komitet Crvenog krsta.\n"U ovom trenutku imamo 570 lica koja se na našoj evidenciji vode kao nestala. To su Srbi i ostali nealbanci", rekao je Odalović.\nPredsednik Odbora za dijasporu Miodrag Linta ponovio je da je pitanje nestalih najvažnije humanitarno pitanje, koje bi trebalo rešavati van konteksta drugih pitanja između država bivše Jugoslavije.\n"Nažalost, moram konstatovati da u poslednjih nekoliko godina očigledno nema političke volje ni kod zvaničnog Sarajeva, ni kod zvaničnog Zagreba, da se na jednak način tretiraju srpske, hrvatske i bošnjačke žrtve i nestala lica", ocenio je Linta.